Νίκη με 4-2 του Παναθηναϊκού επί του Παναιτωλικού - Νέα Κρήτη\nΝίκη με 4-2 του Παναθηναϊκού επί του Παναιτωλικού\nΗμερομηνία δημοσίευσης: 04/01/2016, 21:29\nΣε ένα ματς ροντέο στην Λεωφόρο Αλεξάνδρας ο Παναθηναϊκός αποδείχθηκε καλύτερος "καουμπόι" και πήρε τη νίκη με 4-2 κόντρα σε έναν Παναιτωλικό που άφησε εξαιρετικές εντυπώσεις στο Απόστολος Νικολαϊδης.\nΟ Παναιτωλικός με την σέντρα κιόλας του αγώνα προσπάθησε να απειλήσει με μια ωραία έμπνευση του Ουάρντα καθώς ο Αιγύπτιος είδε τον Στιλ να είναι λίγο έξω από την εστία του και επιχείρησε από τα πενήντα μέτρα να τον νικήσει χωρίς όμως αποτέλεσμα.\nΜετά από δυο λεπτά όμως ο Βιγιαφάνες έγινε αποδέκτης στη μεσαία γραμμή έκανε την επέλαση από τα δεξιά με τον Ταυλαρίδη να μην πηγαίνει πάνω του, μπήκε στην περιοχή και πέρασε τον Ταυλαρίδη με τον Εσιέν ενώ με μια προσποίηση πέρασε και τον Τελάντερ και πλάσαρε στην δεξιά γωνία του Στιλ για το 1-0.\nΟ Παναθηναϊκός συνήλθε γρήγορα και στο 6' έφερε το ματς στα ίσια. Σε μια φάση που όμως θα μπορούσε να είχε ανακοπεί αν ο δεύτερος βοηθός υποδείκνυε το οφσάιντ στην σέντρα που έκανε ο Νάνο προς τους Πέτριτς, Καρέλης. Ο βοηθός δεν σήκωσε με τον Κούσα να κόβει την μπάλα προς τον Κλωναρίδη, αυτός εν συνεχεία τη γύρισε σωστά στον Καρέλη ο οποίος είδε ωραία τον επερχόμενο Αμπέντ και ο Αλγερινός με σουτ με το εξωτερικό φάλτσο έφερε το ματς στα ίσια κάνοντας το 1-1.\nΔεν το φοβήθηκαν οι φιλοξενούμενοι\nΟι φιλοξενούμενοι έδειξαν ότι δεν φοβόντουσαν το ματς και στο 7' απείλησαν και πάλι και χρειάστηκε μια εξαιρετική διπλή επέμβαση του Στιλ για να κρατήσει το 1-1. Αρχικά ο Μαρκόφσκι έπιασε το σουτ με τον Άγγλο γκολκίπερ να διώχνει και τον Νάνο να μην απομακρύνει σωστά. Η μπάλα έφτασε στον Βιγιαφάνες που πάσαρε στον Μάρκος Πάουλο ο οποίος έπιασε έναν "κεραυνό" με τον Στιλ να απογειώνεται και με το δεξί χέρι να διώχνει την μπάλα ενώ αυτή βρήκε στο δοκάρι και έφυγε κόρνερ.\nΣτο επόμενο λεπτό ο δεύτερος βοηθός έκανε ένα ακόμη λάθος, αυτή τη φορά εις βάρος του Παναθηναϊκού, καθώς ο Μάρκος Πάουλο γύρισε προς τα πίσω την μπάλα, ο Πέτριτς κυνήγησε τη φάση και ο βοηθός σήκωσε τη σημαία για οφσάιντ το οποίο δεν υπάρχει σε γύρισμα από αμυντικό.\nΑνατροπή και ισοφάριση σε πέντε λεπτά\nΤο τριφύλλι έφτασε στην ανατροπή του σκορ στο 11' σε μια πολύ ωραία φάση που έβγαλαν οι πράσινοι. Ο Εσιέν έδωσε κάθετα στον Καρέλη αυτός με τη μια γύρισε στον Κλωναρίδη που βγήκε στην πλάτη της άμυνας του Παναιτωλικού από κανονική θέση και αυτός γύρισε παράλληλα προς τον αμαρκάριστο Πέτριτς που δεν δυσκολεύτηκε να πλασάρει και να κάνει το 2-1 για τον Παναθηναϊκό.\nΟι παίκτες της ομάδας του Αγρινίου βγήκαν ξανά στην επίθεση στο 16' από τα αριστερά με τον Κάπελ να βγάζει την σέντρα και τον Μαρκόβσκι να βγαίνει στην πλάτη του Ταυλαρίδη ξεπερνώντας τον και πλάσαρε σε κενή εστία για το 2-2.\nΤρεις φάσεις για γκολ σε τρία λεπτά ο Παναθηναϊκός\nΟ γρήγορος ρυθμός του αγώνα έπεσε με τις δυο ομάδες να ηρεμούν το παιχνίδι τους για το επόμενο τέταρτο και η επόμενη καλή στιγμή στο ματς ήρθε στο για το τριφύλλι. Ο Αμπέντ βρέθηκε σε θέση βολής από πάσα του Πέτριτς επιχείρησε ένα διαγώνιο πλασέ και ο Κυριακίδης με δύσκολη επέμβαση έδιωξε σε κόρνερ. Στο επόμενο λεπτό ο Πέτριτς άλλαξε πολύ ωραία την μπάλα με τον Κλωναρίδη και έκανε το σουτ, η μπάλα κόντραρε, άλλαξε πορεία αλλά ο πεσμένος Κυριακίδης έδιωξε και πάλι σε κόρνερ.\nΜε την εκτέλεση του κόρνερ ο Παναθηναϊκός απείλησε και πάλι καθώς σε γύρισμα από τα δεξιά ο Καρέλης δεν μπόρεσε να κάνει σωστά το κοντρόλ και το πλασέ του έφυγε αρκετά μέτρα έξω.\nΗ τελευταία καλή στιγμή του πρώτου ημιχρόνου άνηκε στον Παναιτωλικό με τους φιλοξενούμενους να απειλούν στο 37' με τον Ουάρντα. Σε ένα φάουλ από τα δεξιά ο Στιλ δεν έδιωξε σωστά αλλά πλάγια αριστερά με τον Ουάρντα να γίνεται κάτοχος της μπάλας και να σουτάρει απευθείας δυνατά αλλά έξω.\nΟι δυο ομάδες μπήκαν στον αγωνιστικό χώρο για το δεύτερο ημίχρονο με τις ίδιες ενδεκάδες και χωρίς διαφοροποιήσεις σε σχηματισμούς. Απλά ο Παναθηναϊκός εμφανίστηκε πιο σοβαρός στα μετόπισθεν, έκλεισε τους διαδρόμους προς την εστία του Στιλ και σε αντίθεση με το πρώτο ημίχρονο δυο μπακ ανέβαιναν όταν υπήρχαν καλύτερες προϋποθέσεις στην επιθετική ανάπτυξη των πράσινων.\nΓκολ στην πρώτη του φάση ο Παναθηναϊκός\nΤο τριφύλλι μάλιστα κατάφερε να προηγηθεί στην πρώτη του καλή φάση στο δεύτερο μέρος, στο 51', όταν ο Νάνο άλλαξε ωραία με τον Πράνιτς στα αριστερά και ο Κροάτης έκανε μια πολύ ωραία σέντρα προς τον Πέτριτς που βρισκόταν στο ύψος του πέναλτι. Ο 34χρονος φορ έπιασε ένα γυριστό βολέ με την μπάλα να σκάει και στο έδαφος και νίκησε τον Κυριακίδη ο οποίος δεν είχε και καλή αντίδραση στη συγκεκριμένη φάση και έτσι ο Παναθηναϊκός πήρε το προβάδισμα με 3-2.\nΟι πράσινοι θα μπορούσαν να αυξήσουν το δείκτη του σκορ στο 62' όταν Ο Βέμερ έδωσε όμορφα στον Καρέλη ο οποίος βγήκε κανονικά από τα δεξιά και γύρισε παράλληλα την μπάλα προς τον Κλωναρίδη αλλά ο Μύγας τελευταία στιγμή έδιωξε σε κόρνερ.\nΗ πρώτη καλή στιγμή του Παναιτωλικού στο δεύτερο ημίχρονο ήρθε στο 67' όταν ο Κάπελ βρέθηκε μέσα στην περιοχή σε καλό σημείο αλλά το σουτ που επιχείρησε έφυγε πολύ πάνω από την εστία του Στιλ.\nΣτο 75' της αναμέτρησης ο Στραματσόνι έβγαλε τον Πέτριτς και πέρασε στην θέση του τον Λαγό αλλάζοντας το σύστημα των πράσινων σε 4-4-2 και προσπαθώντας να κρατήσει το υπέρ του σκορ και να πάρει το πολύτιμο τρίποντο.\nΟ Παναθηναϊκός απείλησε και πάλι στο 80' με μια πολύ ωραία έμπνευση του Καλτσά σε φάουλ που είχαν κερδίσει οι πράσινοι από τα αριστερά, σαν κόρνερ. Ο νεαρός επιθετικός εκτέλεσε απευθείας αλλά ο Κυριακίδης έδιωξε με τις γροθιές του.\nΟ Γιάννης Μαντζουράκης τα έπαιξε όλα για όλα περνώντας στο ματς και τον Βασιλείου κάνοντας πιο επιθετική την ομάδα του με το νεαρό επιθετικό να έχει τρεις φάσεις για γκολ στα δέκα λεπτά που αγωνίστηκε. Αρχικά στο 82' πήρε την κεφαλιά ύστερα από εκτέλεση φάουλ και έστειλε την μπάλα λίγο έξω.\nΕν συνεχεία στο 87' έγινε κάτοχος της μπάλας και απείλησε από μακριά με ωραίο αριστερό σουτ αλλά η μπάλα έφυγε πάνω από τα δοκάρια του Στιλ. Ο τεχνικός του Παναιτωλικού πέρασε στο ματς και τον Καμαρά ψάχνοντας στα τελευταία λεπτά του ματς την ισοφάριση.\n90' Βασιλείου μέσα στην περιοχή σουτ ο Στιλ με το σώμα σε κόρνερ\n92' Ο Καλτσάς στον Αμπέντ και 4-2


kavala-sakis: Οκτωβρίου 2011\nΜάρκο Σιμοντσέλι ατύχημα Μαλαισία Σεπάνγκ\nΜάρκο Σιμοντσέλι ατύχημα Μαλαισία Σεπάνγκ(VIDEO)\nΑναρτήθηκε από SAKIS στις 8:23 μ.μ. 0 σχόλια\nΕτικέτες ΑΘΛΗΤΙΚΑ, MOTO, VIDEO\n«Έφυγε» ο Μάρκο Σιμοντσέλι Θανατηφόρο δυστύχημα είχε ο Μάρκο Σιμοντσέλι στο γκραν πρι της Μαλαισίας, καθώς ο Ιταλός αναβάτης υπέκυψε στα τραύματά του μετά τη μεταφορά του στο νοσοκομείο. Θρήνος στον χώρο του Moto GP.\nΟ άτυχος Ιταλός αναβάτης είχε πολύ σοβαρό χτύπημα στον δεύτερο κιόλας γύρο του γκραν πρι στη Μαλαισία, το οποίο και του στοίχισε τη ζωή καθώς τα τραύματα που του προκάλεσε αποδείχθηκαν θανάσιμα.\nΟ Σιμοντσέλι έχασε το μπροστινό μέρος της μοτοσικλέτας του, με αποτέλεσμα να πέσει από αυτή σε μια πολύ σφοδρή πτώση, κατά την οποία του έφυγε το κράνος και στη συνέχεια χτύπησε στη μοτοσικλέτα του Κόλιν Έντουαρντς.\nΆμεσα μεταφέρθηκε στο νοσοκομείο, όπου και υπέκυψε στα τραύματά του... Η είδηση μεταδόθηκε άμεσα και έχει βυθίσει σε βαθύ πένθος τον χώρο του μηχανοκίνητου αθλητισμού για τον μόλις 24 ετών Ιταλό αναβάτη, ενώ ο αγώνας ακυρώθηκε.\nΑναρτήθηκε από SAKIS στις 6:36 μ.μ. 0 σχόλια\nΠαραλύει όλη η Ελλάδα!\nΗ μεγαλύτερη ΑΠΕΡΓΙΑ που έζησε η χώρα...\nΓια πρώτη φορά στην ιστορία της μεταπολίτευσης θα έχουμε τόσο μεγάλη συμμετοχή στην ΓΕΝΙΚΗ ΑΠΕΡΓΙΑ που έχουν προκυρήξει σχεδόν όλοι οι κλάδοι για αύριο και μεθαύριο.\nΓια πρώτη φορά παραλύει και ο ιδιωτικός τομέας.\nΑναρτήθηκε από SAKIS στις 3:52 μ.μ. 0 σχόλια\nΟ ΝΕΟΣ ΛΟΓΑΡΙΑΣΜΟΣ ΤΗΣ Δ.Ε.Η.\nΟ ΝΕΟΣ ΛΟΓΑΡΙΑΣΜΟΣ ΤΗΣ Δ.Ε.Η. (ΔΙΑΒΑΣΤΕ ΠΡΟΣΕΚΤΙΚΑ)\nΑναρτήθηκε από SAKIS στις 3:02 μ.μ. 0 σχόλια\nΕτικέτες ΔΙΑΦΟΡΑ, HUMOR


MAMA NENA CHARMING HOTEL (Χανιά, Ελλάδα) - Κριτικές και σύγκριση τιμών - Tripadvisor\nΞενοδοχεία κοντά σε: Mama Nena Charming Hotel\nΞενοδοχεία κοντά σε: Captain Nick's Glass Bottom Boat Aphrodite\nMama Nena Charming Hotel, Χανιά - Κριτικές\nΝο 8 από 172 B&B για: Χανιά\n30, Zambeliou Str., Χανιά, Κρήτη 731 31 Ελλάδα\nΝο 8 από 172 B&B: Χανιά\nΤο Mama Nena Charming Hotel είναι μια εξαιρετική επιλογή όσο βρίσκεστε στο Χανιά. Με έναν ιδανικό συνδυασμό ποιότητας-τιμής και άνεσης, προσφέρει ένα πολυτελές περιβάλλον με μια σειρά από ανέσεις σχεδιασμένες για ταξιδιώτες όπως εσείς.\nΕπιπλέον, οι ταξιδιώτες στο Mama Nena Charming Hotel μπορούν να αξιοποιήσουν το δωρεάν πρωινό που είναι διαθέσιμο στις εγκαταστάσεις.\nΚάποιες αγαπημένες δραστηριότητες των ταξιδιωτών βρίσκονται εκεί κοντά, π.χ. Γιαλί Τζαμί (0,1 km) και Καθεδρικό Ναό της Κοίμησης (0,2 km), που σημαίνει ότι το Mama Nena Charming Hotel είναι μια καλή επιλογή για όσους μένουν στο Χανιά.\nΟι ταξιδιώτες που έχουν όρεξη για γύρο μπορούν να δοκιμάσουν τα Το Χάνι Εστιατόριο, Tavern Strata ή ΑΜΦΟΡΑ. Διαφορετικά, μπορείτε να πάτε σε ένα εστιατόριο με θαλασσινά όπως τα Θαλασσινό Αγέρι, Salis ή Παλάτσο Al Mare.\nΠιστεύουμε ότι θα μείνετε πολύ ευχαριστημένοι με τη διαμονή σας στο Mama Nena Charming Hotel ενώ ανακαλύπτετε όσα έχει να προσφέρει το Χανιά.\n162κριτικές1ερώτηση και απάντηση3συμβουλές για τα δωμάτια\nΟ/Η Theano C έγραψε μια κριτική Ιαν 2018\nΑθήνα, Ελλάδα163 συνεισφορές8 χρήσιμες ψήφοι\nΓαλήνια διαμονή !!\nΥπάρχει κάτι πιο όμορφο από το να κλείνεις και να ανοίγεις τα μάτια σου βλέποντας τη θάλασσα και νιώθοντας την μαγική ενέργεια του τόπου αυτού ;; Το mama Nena στο προσφέρει αυτό και με το παραπάνω..!! Το αρχοντικό επιβλητικό ,βρίσκεται στο καλύτερο σημείο του λιμανιού.. Καθαρό , προσεγμένο.. οι οικοδεσπότες ευγενικοί ,εξυπηρετικοί και χαμογελαστοί .. Νιώθεις πραγματικά σαν το σπίτι σου..\nΟ/Η Florian08 έγραψε μια κριτική Νοε 2016\nSalonica, Greece11 συνεισφορές9 χρήσιμες ψήφοι\nαυτο ειναι το επιπεδο του τουρισμου που θα θελαμε να βλεπουμε οπουδηποτε στην Ελλαδα. μερακι χωρις προσποιηση, εντιμοτητα, αισθητικη απολυτα συμβατη με το φυσικο περιβαλλον και την ιστορια και ευγενεια. εξαιρετικη φιλοξενια. η διαμονη αξιζε τον κοπο, ακομα κι αν δεν συνοδευοταν απ το απολυτο location...πολλα συγχαρητηρια και καλη ανταμωση.\nΟ/Η dafnivar έγραψε μια κριτική Σεπ 2015\nΆγιος Νικόλαος, Ελλάδα18 συνεισφορές3 χρήσιμες ψήφοι\nΜια υπέροχη διαμονή..\nΈνα μικρό, γραφικό, όμορφα διακοσμημένο αρχοντικό στην καρδία της πόλης.. Το καλωσόρισμα ζεστό και φιλικό από την κυρία Ματίνα.. Η θέα που είχαμε απο το μπαλκόνι του δωματίου μας επιβεβαίωσε οτι η επιλογή αυτού του ξενοδοχείου ήταν η καλύτερη! Το πρωινό καταπληκτικό, ένα τραπέζι γεμάτο καλούδια, παραδοσιακά προϊόντα, σε μια μεγάλη τραπεζαρία που ένιωθες σα να είσαι σπίτι σου με την κυρία Νταϊάνα να μας περιποιείται ασταμάτητα. Ένα πολύ φιλόξενο περιβάλλον, η ατμόσφαιρα ζεστή και οικεία που σε κάνει να μη θές να φύγεις. Η τοποθεσία δε θα μπορούσε να είναι ιδανικότερη.. Το συνιστώ ανεπιφύλακτα και σίγουρα θα επιστρέψω με πρώτη ευκαιρία!\nΟ/Η Nikolaos G έγραψε μια κριτική Σεπ 2015\nΗ καλύτερη επιλογή για τα Χανιά\nΕνω σε όλες τις λεπτομέρειες είναι πολύ προσεγμένο, δεν προβλέπεται χώρος για στέγνωμα πετσετών κλπ. Επίσης, επειδή βρίσκεται σε διατηρητέο κτίριο, δεν είναι εύκολο για άτομα με κινητικά προβλήματα λόγω της απουσίας ανελκυστήρα.\nΣυμβουλή: Το δωμάτιο του πρώτου ορόφου έχει και μπαλκονάκι με τέλεια θέα στο λιμάνι.\nΟ/Η Maria Koutoulaki έγραψε μια κριτική Ιουν 2014\nΆγιος Νικόλαος, Ελλάδα204 συνεισφορές148 χρήσιμες ψήφοι\nΕνα υπέροχο μέρος,στην καρδιά των Χανίων.Η εξυπηρέτηση πραγματικά τοσο καλή που ένιωθες σα στο σπιτι σου...Το δωμάτιο απιστευτα καθαρό και ομορφα διακοσμημένο...Δοκιμάστε οπωσδηποτε το πρωινό με ολα αυτά τα παραδοσιακά καλούδια φτιαγμένο για να ικανοποιήσει και τον πιο απαιτητικό ουρανίσκο..!!Ευχαριστούμε πολύ για εκείνο το υπέροχο και ρομαντικό διήμερο..\nΗμερομηνία διαμονής: Νοέμβριος 2013Τύπος ταξιδιού: Ταξίδι σαν ζευγάρι\n151 $ - 285 $ (Βάσει των μέσων τιμών για ένα Στάνταρ δωμάτιο)\nΣυχνές ερωτήσεις για το Mama Nena Charming Hotel\nΠοια δημοφιλή αξιοθέατα είναι κοντά στο Mama Nena Charming Hotel;\nΣτα κοντινά αξιοθέατα περιλαμβάνονται τα εξής: Μουσείο Εθνικής Ομάδας Ποδοσφαίρου (0,5 χλμ.), Αλέξια Χειροποίητο Κόσμημα (0,3 χλμ.) και Peacock Tail Bar (0,1 χλμ.).\nΠοιες επιλογές φαγητού και ποτού είναι διαθέσιμες στο Mama Nena Charming Hotel;\nΠοια εστιατόρια είναι κοντά στο Mama Nena Charming Hotel;\nΥπάρχει κάποιο ιστορικό αξιοθέατο κοντά στο Mama Nena Charming Hotel;\nΣε πολλούς ταξιδιώτες αρέσει να επισκέπτονται τα εξής: Τάφοι Βενιζέλου (3,7 χλμ.) και Φρούριο Φιρκά (0,4 χλμ.).


Απίστευτο πείραμα της Microsoft στην Ιαπωνία: 4ήμερη εργασία για έναν μήνα - NGradio.gr\nΈνα μεγάλο και γεμάτο ρίσκο τόλμημα της Microsoft στην Ιαπωνία δικαίωσε την εταιρία αφού είδε την παραγωγικότητα των υπαλλήλων της να αυξάνεται σε πολύ υψηλό ποσοστό.\nΣυγκεκριμένα δοκίμασε την τετραήμερη εργασία.\nΣτην τεχνολογική εταιρεία – κολοσσό το ποσοστό παραγωγικότητας, μετά τη μείωση των ωρών εργασίας με στόχο μία υγιή ισορροπία μεταξύ δουλειάς και προσωπικής ζωής, «σκαρφάλωσε» στο 40%.\nΤο… τολμηρό πείραμα «Work Life Choice Challenge» ξεκίνησε τον Αύγουστο. Συγκεκριμένα, σε 2.300 εργαζομένους δόθηκαν τριήμερα ρεπό για πέντε εβδομάδες στη σειρά, με την ελπίδα ότι θα ήταν πιο αποτελεσματικοί.\nΕπιπλέον, για να αξιολογηθεί το πείραμα της τετραήμερης εργασίας απαιτούνταν η συλλογή δεδομένων για μέτρηση των αποτελεσμάτων.\nΣύμφωνα με το Inc.com, σημειώθηκε 39,9% αύξηση της παραγωγικότητας. Η παραγωγικότητα, υπολογιζόμενη από τις πωλήσεις ανά εργαζόμενο, αυξήθηκε κατά 39,9% τον Αύγουστο του 2019 σε σύγκριση με τον Αύγουστο του 2018.\nΣημειώθηκε επίσης εξοικονόμηση κόστους στους πόρους ηλεκτρισμού και γραφείου. Για παράδειγμα, καθώς το γραφείο έκλεινε μια μέρα την εβδομάδα, οι υπάλληλοι εκτύπωσαν 58,7% λιγότερες σελίδες, ενώ χρησιμοποίησαν και 23,1% λιγότερη ηλεκτρική ενέργεια.\nΗ Microsoft πραγματοποίησε μια έρευνα στο τέλος του πειράματος και η πλειονότητα των υπαλλήλων (92,1%) δήλωσαν ότι τους άρεσε η τετραήμερη εργάσιμη εβδομάδα.\nΗ εταιρεία ήδη σχεδιάζει να εφαρμόσει ξανά αυτό το σύστημα τον επόμενο Αύγουστο.\nΟι Bon Jovi επιστρέφουν δισκογραφικά με το “Unbroken”\nΜε αφορμή την πρεμιέρα του ντοκιμαντέρ «To Be Of Service» Το φιλμ εξερευνά τις αξιοσημείωτες αλλαγές που έχουν σημειωθεί στις ζωές βετεράνων αμερικανών στρατιωτικών που πάσχουν από διαταραχή μετατραυματικού στρες ύστερα από τη θεραπεία με εκπαιδευμένους σκύλους. Πολλοί βετεράνοι μετά την επιστροφή στην πατρίδα τους υποφέρουν από κατάθλιψη και αισθάνονται αποκομμένοι από τον κόσμο που γνώριζαν κάποτε. Η οικογένεια και οι παλιοί φίλοι τους, τους φαίνονται ξένοι και δυσκολεύονται να […]


ΠΑΡΑΚΑΛΩ ΚΟΙΝΟΠΟΙΗΣΤΕ - Τους βρήκα λίγο μετά τα μεσάνυχτα στο Παλιό Φάληρο ...\nΤους βρήκα λίγο μετά τα μεσάνυχτα στο Παλιό Φάληρο να ψάχνουν μέσα σε ένα μπλε κάδο. Δεν βρήκαν κάτι κι έφυγαν. Όταν τους ρώτησα εάν θέλουν βοήθεια μου απάντησαν «όχι ευχαριστώ» με απόλυτη αξιοπρέπεια. Λίγο παρακάτω ξανασταμάτησαν σε άλλο μπλε κάδο. Αυτή τη φορά επέμεινα και με τα 1000 ζόρια πήραν κάποια λεφτά. Η Σίλβια και ο Βασίλης έχουν σπίτι, μόνο που το σπίτι δεν έχει ηλεκτρικό εδώ και 6 χρόνια. 6 χρόνια είναι που δεν έχουν και δουλειά. Είναι νοικοκύρηδες που ατύχησαν και χρειάζονται δουλειά κι όχι κατ’ ανάγκη βοήθεια. (θα την πάρουν κι αυτήν γιατί πεινάνε παρότι δεν θα το παραδεχτούν) Είναι πολύ αγαπημένοι μεταξύ τους. Αφού μιλήσαμε λίγο ρώτησα την Σίλβια εάν θα μπορούσα να κοινοποιήσω τη φωτογραφία κι όταν ένιωσε άνετα μου είπε να κοινοποιήσω και το κινητό της. Η Σίλβια μπορεί να καθαρίσει σπίτια ή να προσέχει μεγάλους ανθρώπους, ή ό,τι άλλο και του Βασίλη τα χέρια πιάνουν. Αποτελούν τον ορισμό της αξιοπρέπειας.\nΑς βάλουμε ένα χεράκι να έχουν φως και φαί στο σπίτι τους. Το κινητό της Σίλβιας είναι στη διάθεση όποιου θέλει να βοηθήσει


5.000 νέες επικουρικές συντάξεις Δημοσίου και ΔΕΚΟ τη Μεγάλη Τρίτη\nΔευτέρα, 02 Απριλίου 2018 13:21\nΑύριο, 3 Απριλίου, θα πληρωθούν 5.000 νέες επικουρικές συντάξεις, εκ των οποίων 2.272 αφορούν σε αιτήσεις από 1/1/2015 και μετά και υπολογίζονται με το νέο τρόπο του νόμου Κατρούγκαλου. Πρόκειται για αιτήσεις κυρίως δημοσίων υπαλλήλων και εργαζομένων σε ΔΕΚΟ.\nΟι υπόλοιπες 2.700 νέες επικουρικές που πληρώνονται τώρα είναι παλαιότερες του 2015 αιτήσεις, υπολογίστηκαν με το παλιό καθεστώς και αφορούν κυρίως σε εμποροϋπαλλήλους (ΤΕΑΥΕΚ) και μισθωτούς του ιδιωτικού τομέα (ΙΚΑ- ΕΤΕΑΜ).\nΣύμφωνα με πληροφορίες, οι εκκρεμείς αιτήσεις για επικουρική ξεπερνούν τις 111.000 και προκειμένου να μηδενιστούν μέχρι τον Μάρτιο του 2019, θα πρέπει να διεκπεραιώνονται τουλάχιστον 8.000 συντάξεις το μήνα. Από αυτές οι 107.182 αιτήσεις είναι ληξιπρόθεσμες, δηλαδή εκκρεμούν πάνω από 90 ημέρες, ενώ οι 96.180 έχουν υποβληθεί από 1/1/2015 και μετά και γι' αυτό εντάσσονται στο νέο τρόπο υπολογισμού. Συγκεκριμένα 33.700 είναι οι αιτήσεις του 2015, 36.700 οι αιτήσεις του 2016 και 26.700 οι αιτήσεις του 2017.\nΥπουργείο Εργασίας: Νομοσχέδιο για την ανασφάλιστη εργασία\nΚατρούγκαλος: Δεν υπάρχει απόφαση του ΣτΕ για τις ασφαλιστικές εισφορές των ελεύθερων επαγγελματιών\nΠόρος: Ανασύρθηκαν δύο σοροί από την πτώση ελικοπτέρου\nΒραζιλία: Σκότωσαν τον λεωφορειοπειρατή που κρατούσε ομήρους\nΤο Ε.Ε.Α. αναλαμβάνει δράση για την αναδάσωση του Υμηττού


Ο ουρανός και οι πλανήτες αυτή την εβδομάδα, από 14-5 έως και 20-5 - ΠΛΑΝΗΤΑΡΙΟ Θεσσαλονίκης\nHome/Ο ΟΥΡΑΝΟΣ ΤΗΣ ΕΒΔΟΜΑΔΑΣ/Ο ουρανός και οι πλανήτες αυτή την εβδομάδα, από 14-5 έως και 20-5\nαπό 14-5 έως 20-5\nΟ Άρης ανατέλλει περίπου στη 1 πμ και ανεβαίνει σχεδόν 25° στα νοτιοανατολικά όταν αρχίζει το λυκαυγές. Με μέγεθος -0,7 ο κόκκινος πλανήτης ξεχωρίζει μέσα στα αστέρια του ανατολικού Τοξότη. Εάν τον παρατηρήσετε με τηλεσκόπιο σήμερα το πρωί, θα δείτε το σφαιρωτό σμήνος M75 (μέγεθος 8,5) σε απόσταση μόλις 0,3° βόρεια του. Ένα τηλεσκόπιο σάς επιτρέπει επίσης να διακρίνετε κάποιες λεπτομέρειες στον δίσκο του πλανήτη (13″ σε φαινόμενη διάμετρο).\nΓια το υπόλοιπο αυτής της άνοιξης και του καλοκαιριού, ο Δίας παραμένει σε απόσταση λιγότερη από 3° από το 3ου μεγέθους αστέρι άλφα του Ζυγού που ονομάζεται Zubenelgenubi: ένα όμορφο διπλό άστρο που ξεχωρίζει εύκολα με ένα ζευγάρι κιάλια.\nΝέα Σελήνη στις 2:49 μμ.\nΟ Κρόνος ανατέλλει λίγο πριν τα μεσάνυχτα και αναρριχάται περίπου 30° στο νότο με την αρχή του λυκαυγούς. Ο δακτυλιοειδής πλανήτης λάμπει με μέγεθος 0,3 στον βόρειο Τοξότη.\nΗ Μεγάλη Ερυθρά Κηλίδα του Δία διέρχεται από τον κεντρικό μεσημβρινό του πλανήτη στις 5:19 πμ της Τετάρτης.\nΜπορείτε να δείτε το μεγάλο αστρικό σμήνος της Κόμης της Βερενίκης; Το κρύβει η φωτορύπανση ή απλά δεν ξέρετε ακριβώς πού να κοιτάξετε; Είναι ψηλά στο ζενίθ όταν θα έχει βραδιάσει, 2/5 της απόστασης από την Ντενέμπολα (στην ουρά του Λέοντα) και μέχρι το τέλος της λαβής της «κατσαρόλας» της Μεγάλης Άρκτου. Ολόκληρο το σμήνος είναι περίπου 5° σε πλάτος, μια μεγάλη θολή λάμψη από έναν σκοτεινό ουρανό. Έχει μικρή πυκνότητα αστέρων και σχεδόν γεμίζει το οπτικό πεδίο ενός ζευγαριού κιαλιών.\nΗ Μεγάλη Ερυθρά Κηλίδα του Δία διέρχεται από τον κεντρικό μεσημβρινό του πλανήτη στις 1:10 μετά τα μεσάνυχτα.\nΜία ώρα μετά το ηλιοβασίλεμα κοιτάξτε στο δυτικό ουρανό. Εκεί θα δείτε την Αφροδίτη, περίπου 5,5° μακριά από την ημισέληνο. Σήμερα, το φεγγάρι είναι επίσης σε περίγειο, 363.776 χιλιόμετρα μακριά μας.\nΠολύ χαμηλά στον ορίζοντα, μπορείτε ακόμα να εντοπίσετε τον Μπετελγκέζ;\nΗ Μεγάλη Ερυθρά Κηλίδα του Δία διέρχεται από τον κεντρικό μεσημβρινό του πλανήτη στις 9:01 μμ.\nΟ νάνος πλανήτης Δήμητρα είναι το μεγαλύτερο αντικείμενο στη ζώνη των αστεροειδών, που βρίσκεται ανάμεσα στις τροχιές του Άρη και του Δία. Τώρα βρίσκεται στο δυτικό Λέοντα και εμφανίζεται ψηλά στα δυτικά μετά το πέρας του βραδινού λυκόφωτος. Ο αστεροειδής, μεγέθους 8,5 είναι εύκολο να εντοπιστεί με κιάλια ή ένα τηλεσκόπιο, ιδιαίτερα απόψε, αφού θα βρεθεί κοντά στο μεγέθους 4,5 αστέρι κάπα (κ) του Λέοντα.\nΗ Μεγάλη Ερυθρά Κηλίδα του Δία διέρχεται από τον κεντρικό μεσημβρινό του πλανήτη στις 2:48 πμ του Σαββάτου.\nΗ Αφροδίτη πέρασε τα σύνορα από τον Ταύρο στους Δίδυμους και απόψε πλησιάζει το ανοιχτό σμήνος Μ35. Αύριο βράδυ θα είναι σε ακόμα μικρότερη απόσταση (1°) απ’ αυτό. Τα κιάλια ή το τηλεσκόπιο με χαμηλή μεγέθυνση θα σας προσφέρουν την καλύτερη θέαση, ειδικά όταν ο ουρανός θα έχει σκοτεινιάσει, γύρω στις 10 μμ. Η διαφορά λαμπρότητας μεταξύ των δύο αντικειμένων είναι αρκετά εντυπωσιακή: η Αφροδίτη εμφανίζεται περίπου 4.000 φορές λαμπρότερη από το άθροισμα όλων των λαμπρών αστεριών του σμήνους.\nΗ Μεγάλη Ερυθρά Κηλίδα του Δία διέρχεται από τον κεντρικό μεσημβρινό του πλανήτη στις 10:39 μμ.\nΗ Σελήνη βρίσκεται στον αμυδρό αστερισμό του Καρκίνου. Με ένα ζευγάρι κιάλια, ψάξτε το αστρικό σμήνος της Κυψέλης, κάτω και στα δεξιά του.\nΗ Μεγάλη Ερυθρά Κηλίδα του Δία διέρχεται από τον κεντρικό μεσημβρινό του πλανήτη στις 4:26 πμ της Δευτέρας.\nΗ Σελήνη φωτισμένη στο 7% στις 13 Μαΐου, λίγη ώρα μετά την ανατολή της, από τον Πισσώνα Εύβοιας. Η φωτογραφία είναι του Δημήτρη Μάλλιαρη.\nΟ Ερμής αρχίζει να εμφανίζεται στον πρωινό ουρανό. Είναι όμως ακόμα πολύ χαμηλά πάνω από τον ανατολικό ορίζοντα. Κοιτάξτε 15 με 20 λεπτά πριν την ανατολή του Ήλιου.\nΗ Αφροδίτη (μέγεθος -3,9) λάμπει στα δυτικά-βορειοδυτικά νωρίς στο βραδινό λυκόφως. Με τηλεσκόπιο, ο δίσκος του πλανήτη είναι 12 δευτερόλεπτα της μοίρας και είναι σε φάση gibbous, κατά 86% φωτισμένος.\nΟ Άρης (μέγεθος -0,7, στον Αιγόκερο) ανατέλλει πριν τις 1:30 πμ. Βρίσκεται στα νότια-νοτιοανατολικά, πάνω από την «τσαγιέρα» του Τοξότη, 20 μοίρες μακριά από τον Κρόνο. Ο Άρης γίνεται όλο και πιο λαμπρός, πλησιάζοντας στην αντίθεσή του στο τέλος Ιουλίου. Ο δίσκος του έχει ήδη φτάσει στα 12 δευτερόλεπτα της μοίρας.\nΟ Δίας (μέγεθος -2,5, στο Ζυγό) ανατέλλει πριν τις 8 μμ και φέγγει στον αμυδρό αστερισμό του Ζυγού. Μετά τα μεσάνυχτα είναι η πιο κατάλληλη ώρα για να έχετε την καλύτερη θέαση του πλανήτη όπου θα μπορούσαν να αποκαλύπτονται πολλές λεπτομέρειες πάνω στην επιφάνειά του. Ο πλανήτης ήταν σε αντίθεση στις 8 Μαΐου. Τώρα έχει διάμετρο 44 δευτερόλεπτα της μοίρας.\nΟ Κρόνος (μέγεθος +0,3), πάνω από τον σχηματισμό της «τσαγιέρας» του Τοξότη, ανατέλλει μετά τις 11:30 μμ. Φτάνει στο ψηλότερό του σημείο στον νότο πριν αρχίσει το λυκαυγές, περίπου 20 μοίρες στα δεξιά του λαμπρότερου Άρη.


To παραμύθι της ακριβής πράσινης ενέργειας και οι κανόνες | Liberal.gr\nΗ χρήση των ανανεώσιμων πηγών ενέργειας (ΑΠΕ) και η χρηματοδότησή τους από ιδιωτικά, χρηματοπιστωτικά και δημόσια κονδύλια αποτελεί δρόμο χωρίς επιστροφή. Ο πλανήτης δεν μπορεί να περιμένει, ενώ το κόστος των ΑΠΕ είναι πλέον εξαιρετικά χαμηλό, πολύ κάτω από το αντίστοιχο της λιγνιτοπαραγωγής.\nΤο ζήτημα, λοιπόν, δεν είναι αν θα πρέπει να προχωρήσει η χρήση των ΑΠΕ αλλά η επιλογή μεταξύ των διαφορετικών ΑΠΕ και ο χωροταξικός σχεδιασμός. Η επιλογή έχει να κάνει κυρίως με το κόστος παραγωγής των τριών βασικών ΑΠΕ (ηλιακή, αιολική και υδροηλεκτρική) αλλά και του ότι απαιτείται συνδυασμός τους, κυρίως (αλλά όχι μόνο) λόγω της αδυναμίας για μακροπρόθεσμη αποθήκευση της πράσινης ενέργειας.\nΜεταξύ των τριών ΑΠΕ, η υδροηλεκτρική έχει χωροταξικά όρια, λόγω και της μικρής ποσότητας υδάτινων όγκων στη χώρα. Το μικρό κόστος παραγωγής σε βάθος χρόνου φαίνεται να προσδίδει αξία στην υδροηλεκτρική ενέργεια, ιδιαίτερα όταν μιλάμε για μικρότερες εγκαταστάσεις.\nΗ Ελλάδα όμως έχει σαφές συγκριτικό πλεονέκτημα στην ηλιακή και αιολική ενέργεια. Να τονισθεί ότι όλες οι περιοχές οφείλουν να είναι σε μεγάλο βαθμό ενεργειακά αυτάρκεις και άρα να διαθέτουν τοποθεσίες για ηλιακά και αιολικά πάρκα. Σημείωση εδώ ότι τα υπεράκτια πάρκα, παρόλο που μπορούν να συνδυάσουν ακόμα και την ταυτόχρονη παραγωγή κυματικής, ηλιακής και αιολικής ενέργειας, εμφανίζουν ακόμα υψηλό κόστος παραγωγής που θα περάσει στον καταναλωτή και άρα επί του παρόντος είναι ασύμφορα.\nΤο παραμύθι όμως με τις ακριβές ΑΠΕ πρέπει να τελειώνει. Τα ηλιακά πάρκα έχουν πλέον λόγω της προόδου που έχει κάνει η τεχνολογία πολύ χαμηλό κόστος. Ένα καινούργιο, μεγάλο φωτοβολταϊκό κοστίζει γύρω στα 40 ευρώ/μεγαβατώρα και έργα σαν αυτά πρέπει να εγκαθίστανται στις εκτεταμένες προσήλιες γυμνές ελληνικές πλαγιές χαμηλού υψόμετρου και όχι σε αγροτική γη όπως έγινε στο παρελθόν.\nΈνα νέο αιολικό στην Ελλάδα έχει κόστος παραγωγής κοντά στα 60 ευρώ/μεγαβατώρα. Τα αιολικά πάρκα είναι απαραίτητα αλλά πρέπει να αποφευχθούν σε περιοχές όπου απαιτείται η καταστροφή δάσους. Για αυτές τις περιοχές και ιδιαίτερα όταν πρόκειται για μεγάλο υψόμετρο, είναι προτιμότερο να προκρίνεται είτε η κατασκευή αιολικών πάρκων σε χαμηλότερο υψόμετρο, είτε η κατασκευή τους σε περιοχές χωρίς δάσος, είτε η κατασκευή ηλιακών πάρκων. Δεν μπορεί για παράδειγμα να προκρίνεται η κατασκευή αιολικών στην κορυφογραμμή της Πίνδου όταν η Ελλάδα είναι γεμάτη ξεροβούνια κατάλληλα για φωτοβολταϊκά πάρκα.\nΣυμπερασματικά, η Ελλάδα οφείλει να γίνει παράδειγμα στην παραγωγή πράσινης ενέργειας και να απαλλαγεί οριστικά από το ρυπογόνο της παρελθόν, με σεβασμό στη φύση και την ιστορία της. Είναι ζήτημα ανάπτυξης, υγείας και πολιτισμού.\n* Ο Μάνθος Ντελής είναι καθηγητής Χρηματοοικονομικών στο Montpelier Business School


Disdaimona: Φεβρουαρίου 2014\nΕυαγγέλιο "Αγάπης" - via Waltendegewalt\nΑναρτήθηκε από Disdaimona στις 7:17 μ.μ. 5 σχόλια:\nΓια τις επισκέψεις Διαπραγματευτών σε Άγκυρα και Αθήνα - Ν.Μούδουρος\nΑπόσπασμα από την πρωϊνή εκπομπή “Πρωτοσέλιδο” του τηλεοπτικού καναλιού Sigma, στις 27 Φεβρουαρίου 2014.\nΑναρτήθηκε από Disdaimona στις 4:15 μ.μ. Δεν υπάρχουν σχόλια:\nΜια είδηση φρέσκια, που μας κάνει όλους περήφανους, είναι η νέα πνευματική παραγωγή ( βιβλίο "Η μεταφυσική του Δίκαιου Πολέμου" ) του συμπατριώτη μας, του παιδιού του δικού μας, Καθηγητού Ιάκωβου Καρεκλά - προλόγισε ο κ. Κώστας Χαραλαμπίδης..\n( το παιδίν το δικό μας, που μας κάνει όλους περήφανους, είναι υιός του Διευθυντή Ειδήσεων του ΡΙΚ Γιάννη Καρεκλά )\nΑναρτήθηκε από Disdaimona στις 12:12 π.μ. 3 σχόλια:\nΑναρτήθηκε από Disdaimona στις 12:06 μ.μ. 1 σχόλιο:\nΟ παππούς σου αντιφασίστας, εσύ μισοφασίστας; Ή "Πώς η Δύση κατασκευάζει αντιπολιτευτικά κινήματα"\nΠώς η Δύση κατασκευάζει «αντιπολιτευτικά κινήματα»\nΑπό την Αίγυπτο στην Ουκρανία, στην τουρκοσυριακή μεθόριο, στην Κούβα και στην Ταϊλάνδη\nΚυβερνητικά κτίρια καταστρέφονται και λεηλατούνται.\nΣυμβαίνει στο Κίεβο και στην Μπανγκόκ. Και στις δυο πόλεις οι κυβερνήσεις εμφανίζονται φοβισμένες να επέμβουν δραστικά.\nΤι συμβαίνει; Γίνονται οι δημοκρατικά εκλεγμένες κυβερνήσεις σε όλο τον κόσμο «μη σχετικές», καθώς τα δυτικά καθεστώτα δημιουργούν και υποστηρίζουν φονικά «αντιπολιτευτικά κινήματα» με στόχο την αποσταθεροποίηση των κρατών που δεν ευθυγραμμίζονται με την επιθυμία τους για πλήρη ηγεμονία στον πλανήτη;\n(…) H ρητορική ποικίλλει αλλά επί της ουσίας οι «διαδηλωτές» απαιτούν τη διάλυση εύθραυστων δημοκρατιών. Οι πιο πολλοί βρίσκονται στο μισθολόγιο των ανώτερων κοινωνικών τάξεων.\nΣτην Ταϊλάνδη κάποιοι είναι εγκληματίες που προσλαμβάνονται με περίπου 15 δολάρια την ημέρα. (…). Φεύγοντας από την Μπανγκόκ αεροπορικώς σκεφτόμουν ότι πολλά από τα μέρη για τα οποία γράφω έχουν τελευταία παρόμοια μοίρα με την Ταϊλάνδη. Δημοκρατικά εκλεγμένες κυβερνήσεις, προοδευτικές ή μη, ανά την υφήλιο δέχονται σοβαρές επιθέσεις από ένοπλους εγκληματίες, συμμορίτες και αντικοινωνικά στοιχεία, ακόμη και τρομοκράτες και στη Δύση τούς αποκαλούν «διαδηλωτές».\nΤο είδα και στην τουρκοσυριακή μεθόριο. Ακουσα ιστορίες από τους ντόπιους στη Χατάι, όπου η τοπική αστυνομία και ισλαμιστές συμμορίτες με σταμάτησαν εμποδίζοντάς με να δουλέψω στο ντοκιμαντέρ μου. Αυτό έγινε όταν προσπάθησα να φωτογραφίσω έναν από τους «προσφυγικούς καταυλισμούς» της περιοχής που κατασκεύασε το ΝΑΤΟ για τους αντάρτες στη Συρία για να εκπαιδεύονται και να εξοπλίζονται. Η επαρχία της Χατάι έχει κατακλυστεί από τζιχαντιστές από τη Σαουδική Αραβία και το Κατάρ που χαϊδεύονται από ΗΠΑ, ΕΕ και Τουρκία με χρήμα, υποστήριξη και όπλα. Παιδιά από τα μεθοριακά χωριά μου περιέγραψαν επιδρομές αυτών των αντι-Ασαντ «επαναστατών», κλοπές τους και φόνους.\nΕκεί όπως και στην Κων/πολη, όπου εργάστηκα με την προοδευτική τουρκική διανόηση, άκουγα συνεχώς ότι η αντισυριακή «αντιπολίτευση» πρέπει να εκπαιδευτεί και να χρηματοδοτηθεί από τη Δύση και την Τουρκία ως μέλος του ΝΑΤΟ για να σκορπίσει το θάνατο και την καταστροφή (…). Αντί να σταματήσει να υποστηρίζει ρατσιστές, φανατικούς και ακραία βάρβαρους της Αλ Κάιντα ως «συριακή αντιπολίτευση», η Ουάσινγκτον επιμένει να δαιμονοποιεί τη συριακή κυβέρνηση και να απειλεί ξανά και με στρατιωτική δράση (…).\nΣε ιδεολογικό επίπεδο, τα ιδιωτικά ΜΜΕ ανταγωνίζονται έντονα ποιος θα είναι πιο υποτακτικός προς τα δυτικά συμφέροντα. Παραστρατιωτικοί και τα πιο αντιδραστικά φεουδαρχικά στοιχεία, ακόμη και φασιστικές δυνάμεις ανά τον κόσμο (δέστε την Ουκρανία για παράδειγμα) επανέρχονται δυναμικά επωφελούμενοι αυτή τη μόδα υποστήριξης από τη Δύση. Ολα αυτά συμβαίνουν σε διαφορετικές εκφάνσεις και με ποικίλα επίπεδα βαρβαρότητας στην Ταϊλάνδη, στην Κίνα, στην Αίγυπτο, στη Συρία, στην Ουκρανία, στη Βενεζουέλα, στη Βολιβία, στη Βραζιλία και σε πολλά μέρη του κόσμου (…).\nΗ διαδικασία και οι τακτικές είναι παντού σχεδόν οι ίδιες: Πληρωμένα από τη Δύση ΜΜΕ ή άμεσα, δυτικά ΜΜΕ απαξιούν δημοφιλείς εκλεγμένες κυβερνήσεις. Μετά δημιουργούνται «σκάνδαλα». Σχεδιάζονται τα χρώματα των νεοφανών κινημάτων «αντιπολίτευσης».\nΕπιλέγονται συμμορίτες και πληρώνονται. Εντέλει φονικά όπλα «ως εκ θαύματος» εμφανίζονται στους «χώρους διαμαρτυρίας» (…). Ολα αυτά δεν είναι καινούργια φυσικά. Ομως στο παρελθόν γίνονταν με έναν πιο συγκεκαλυμμένο τρόπο. Σήμερα όλα γίνονται ανοικτά. Ισως να γίνεται και σκόπιμα για να μην τολμά κανένας να αντιστέκεται ή έστω να ονειρεύεται κάτι τέτοιο.\nΗ επανάσταση στην Αίγυπτο έχει εκτροχιαστεί, καταστραφεί και βάρβαρα πνιγεί στο αίμα. Δεν έχει απομείνει τίποτα από τη λεγόμενη «Αραβική Ανοιξη». Απλά μια ξεκάθαρη προειδοποίηση: «Μην το δοκιμάσετε ξανά γιατί αλλιώς… (…)!\nΑυτό που βίωσα στην Αίγυπτο με πάγωσε. Εμοιαζε με το πραξικόπημα του 1973 στη Χιλή (μια χώρα που θεωρώ δεύτερο ή τρίτο μου σπίτι). Ή θα μπορούσε να έμοιαζε με τα βασανιστήρια και τους φόνους κατά του λαού στο Μπαχρέιν. Με την Ινδονησία του 1965-66. Ακόμη και με την υποτιθέμενη «κατάρρευση της Σοβιετικής Ενωσης». Με την κατάρριψη αεροσκαφών με πολίτες επιβάτες, όπως το κουβανικό αεροπλάνο που έριξαν οι πράκτορες της CIA. Οπως ήταν οι βομβαρδισμοί σε Ιράκ, Λιβύη, Αφγανιστάν, Καμπότζη, Βιετνάμ και Λάος. Οπως ήταν η πλήρης καταστροφή χωρών, όπως η Νικαράγουα, η Γρενάδα, ο Παναμάς και η Δομικανική Δημοκρατία. Οπως ήταν τα δέκα εκατομμύρια νεκρών στο Κονγκό στο βωμό των φυσικών πόρων και ενάντια στον αντι-ιμπεριαλισμό ενός μεγάλου ηγέτη, όπως ο Πατρίς Λουμούμπα (…).\nΕπιστρέφοντας στην Ουκρανία πρέπει να πούμε ότι δεν είναι φρέσκο θύμα των τακτικών αποσταθεροποίησης της ΕΕ που είναι πλέον τόσο αρρωστημένα άπληστη που δεν μπορεί να συγκρατηθεί. Τρέχουν τα σάλια της φαντασιωμένη τα τεράστια ενεργειακά αποθέματα της Ουκρανίας. Τρέμει με χαρά ονειρευόμενη τα φθηνά εργατικά χέρια. Το ευρωπαϊκό κεφάλαιο θέλει να μπει στην Ουκρανία με όλα τα μέσα. Με προσοχή, όμως, έτσι ώστε να μην επιτραπεί στις ορδές των Ουκρανών να μπουν πλήρως σ' αυτό το ιερό ρατσιστικό φρούριο της ΕΕ.\nΦυσικά, η ΕΕ δεν μπορεί να κάνει αυτά που κάνει ελεύθερα σε χώρες, όπως το Κονγκό. Δεν μπορεί απλά να πληρώσει χώρες-δορυφόρους, όπως η Ρουάντα και η Ουγκάντα να λεηλατήσουν τη χώρα και να δολοφονήσουν όσους αντιστέκονται. Η Ευρώπη, ξανά και ξανά για αιώνες απέδειξε την ικανότητά της να μακελεύει ολόκληρα έθνη χωρίς το παραμικρό ίχνος ελέους και ηθικής (…). Το τι έκανε η ΕΕ στη Λιβύη είναι ξεκάθαρο.\nΟποιος ισχυρίζεται ότι οι ΗΠΑ λειτουργούν από μόνες τους, απλά δεν βλέπουν τα συμφέροντα και τις δράσεις των παλιών και των νέων σφετεριστών της Αφρικής, της Ασίας, της Λατινικής Αμερικής, της Μέσης Ανατολής και της Ωκεανίας. Η Γαλλία για παράδειγμα για πολλοστή φορά λειτουργεί ως πρωτοπόρος νεοαποικιστής εγκληματίας, ειδικότερα στην Αφρική.\nΟμως η Ουκρανία είναι «ακριβώς εκεί», στα γεωγραφικά σύνορα της ίδιας της ΕΕ. Πρέπει να αποσταθεροποιηθεί αλλά όλα πρέπει να μοιάζουν «πολύ νόμιμα». «Επανάσταση», «εξέγερση λαϊκή». Μ' αυτό τον τρόπο τακτοποιούνται τα πράγματα «εν τάξει» από την ΕΕ.\nΠρόσφατα προωθήθηκε μια περίεργη συμφωνία, όπου οι ευρωενωσιακές επιχειρήσεις θα μπορούσαν να εισέλθουν στην Ουκρανία για να καθαρίσουν τους ενεργειακούς της πόρους. Ομως, η συμφωνία δεν επέτρεπε καν στους Ουκρανούς να δουλέψουν εντός της ΕΕ. Η ουκρανική κυβέρνηση λογικά απέρριψε τη συμφωνία. Και τότε ξαφνικά συμμορίτες εμφανίστηκαν στους δρόμους του Κιέβου εξοπλισμένοι με ρόπαλα, ακόμη και με όπλα. Αρχισαν τις καταστροφές απαιτώντας να παραιτηθεί η δημοκρατικά εκλεγμένη κυβέρνηση. Αυτές οι ομάδες εγκληματιών συμπεριλαμβάνουν πάρα πολλούς νεοναζί, αντισημιτιστές και κοινούς εγκληματίες. Οπως οι «πορτοκαλί» προκάτοχοί τους έχουν κατασκευαστεί και προσεχτικά καμουφλαριστεί προτού «σερβιριστούν» προς την υφήλιο (…).\nΗ Δύση, επίσης, φτιάχνει και ταΐζει «εξεγερμένους» και «αντιπολιτευομένους» ενάντια στις κυβερνήσεις σε Βενεζουέλα, Βολιβία, Κούβα, Εκουαδόρ και Βραζιλία. Στη Βενεζουέλα οι ΗΠΑ χρηματοδότησαν ένα αποτυχημένο πραξικόπημα το 2002 και πληρώνουν άμεσα εκατοντάδες ΜΚΟ και ΜΜΕ με στόχο την ανατροπή της επαναστατικής διαδικασίας από μια εκλεγμένη κυβέρνηση. Στην Κούβα ο λαός αυτού του περήφανου ανθρωπιστικού έθνους υποφέρει για δεκαετίες. Βιώνουν αυτό που μόνο ως τρομοκρατία μπορεί να περιγραφεί. ΗΠΑ και Δύση έχουν χρηματοδοτήσεις εισβολές, τρομοκρατικές επιθέσεις ακόμη και προσπάθειες κλιματικών αλλαγών για καταστροφή των σοδειών. Ο όποιος Κουβανός «αντιφρονών», ο όποιος αλήτης πάρει τα όπλα κατά του κουβανικού συστήματος άμεσα παίρνει υποστήριξη και χρηματοδότηση από τις ΗΠΑ. Και, όμως, ακόμη και τα δυτικά ΜΜΕ κάνοντας κρυφές δημοσκοπήσεις στην Κούβα παραδέχονται ότι η συντριπτική πλειοψηφία των πολιτών υποστηρίζει το σύστημά τους. Αλλά αυτό απλά εξοργίζει τη Δύση ακόμη περισσότερο. Ο κουβανικός λαός πληρώνει βαρύ τίμημα για την ελευθερία του, την περηφάνια του και την ανεξαρτησία του.\nΥπάρχουν πολλά άλλα παραδείγματα πώς δημιουργούνται «αντιπολιτεύσεις» και χάος ενάντια σε «μη δημοφιλείς» (στα μάτια της Δύσης) κυβερνήσεις. Τα ίδια βιώνει η δημοφιλής κυβέρνηση του Εβο Μοράλες στη Βολιβία γιατί είναι πολύ σοσιαλιστική και πολύ υπέρ των ιθαγενών. (…)\nΑυτό που βιώνει σήμερα η υφήλιος μπορεί να περιγραφεί ως το «νέο κύμα» της ιμπεριαλιστικής επιθετικότητας. Υπό τον περήφανο κάτοχο του Νόμπελ Ειρήνης, Μπαράκ Ομπάμα και των στενών συμμάχων του (Ευρωπαίων νεοαποικιστών συμπεριλαμβανομένων των ξεπουλημένων σοσιαλδημοκρατών και του φασίστα πρωθυπουργού της Ιαπωνίας) ο κόσμος γίνεται ένα εξαιρετικά επικίνδυνο μέρος για να ζεις. Η βιβλική αντίληψη του «όποιος δεν είναι μαζί μου είναι εναντίον μου» παίρνει νέο νόημα (…).\nΗ πλειοψηφία της Νοτίου Αμερικής είναι ελεύθερη και ενωμένη ενάντια στον ιμπεριαλισμό και δύσκολα μπορεί να νικηθεί. Εδώ όντως κανείς δεν παραδίνεται! Ο υπόλοιπος κόσμος είναι ακόμη πολύ ευάλωτος. Η Δύση συνεχώς φτιάχνει και μετά υποστηρίζει αντιδραστικές δυνάμεις. Είτε φασιστικές, είτε φεουδαρχικές, είτε θρησκευτικές. Οσο πιο φοβισμένοι είναι οι λαοί τόσο πιο εύκολα ελέγχονται. Ο φεουδαρχισμός, η θρησκευτική αντίδραση και οι σκληρές ακροδεξιές δικτατορίες υπηρετούν τέλεια τόσο το φονταμενταλισμό της αγοράς που έχει ο ιμπεριαλισμός όσο και την προσπάθειά του να ελέγξει πλήρως τον πλανήτη (…).\nΑυτό που κάνει σήμερα στον κόσμο η Δύση με την υποδαύλιση συγκρούσεων, την υποστήριξη εγκληματιών και τρομοκρατών και με τη θυσία εκατομμυρίων ανθρώπων στο βωμό των κεφαλαιοκρατικών συμφερόντων, δεν είναι κάτι καινούργιο υπό τον ήλιο. Ονομάζεται απλά φασισμός. Και ο φασισμός ήρθε και ηττήθηκε στο παρελθόν. Και αυτό θα γίνει ξανά. Θα ηττηθεί γιατί είναι λάθος. Γιατί είναι ενάντια στη φυσική εξέλιξη του ανθρώπινου είδους. Γιατί οι λαοί αρχίζουν να κατανοούν τις δομές του δυτικού φασισμού που επιχειρεί να κυβερνήσει όλο τον κόσμο, λες κι είναι ο 18ος αιώνας και όχι ο 21ος αιώνας. Ο φασισμός δεν πρέπει ποτέ ξανά να τύχει ανοχής.\nTου Andre Vltchek από το Counterpunch. Μετάφραση: Νικόλας Νικόλα\nΑναρτήθηκε από Disdaimona στις 3:25 μ.μ. 3 σχόλια:\nΗ δεύτερη καλύτερη λύση είναι η διχοτόμηση, το εμπεδώσαμε!\nΟ Νικόλας Παπαδόπουλος, πρώτα θα υπογράψει τις Ιδιωτικοποιήσεις και μετά θα αποχωρήσει από την κυβέρνηση. Μα αν θα υπογράψει τις Ιδιωτικοποιήσεις γιατί να φύγει από την κυβέρνηση; Γιατί θέλει ή νομίζει πως θέλει να υπερασπιστεί την πολιτική του παπά του στο Κυπριακό. Όπως ήθελε ή νόμισε πως ήθελε ο παπάς του να βγάλει την γλώσσα του στους Αμερικάνους.\nΚατά το κυπριακό "κάτσε γάρε ψόφα" - Ιδιωτικοποιήσεις, ΔΝΤ και Ε.Ε και γλώσσα στους Αμερικάνους δεν συνδιάζονται! Και γι αυτό ο Νικόλας αυτή την μάχη θα την χάσει και ίσως τελικά να μην φύγει και καθόλου από την κυβέρνηση. Όπως την έχασε και ο παπάς του μαζί με τους συνεταίρους του στην Αριστερά παλαιότερα..\nΕνώ ο Αρχιεπίσκοπος; Πιο έξυπνος! Πήρε το δεύτερο συστατικό της πολιτικής Τάσσου: η δεύτερη καλύτερη λύση είναι η διχοτόμηση. Θα παριστάνουμε τους έκπληκτους γιατί ο τράγος πήγε με το "πλειοψηφικό ρεύμα"; Και είπαν την διπλήν ένωσην επανένωσην μέσα στις εκκλησίες και την ευλόγησαν!\nΝα τα πούμε από την αρχή για να τα εμπεδώνουμε. Το Κυπριακό ως ένα διεθνές πρόβλημα "αποσχίστηκε" από την διεθνικότητα του εδώ και πολλά έτη, και επιβλήθηκε από τις ντόπιες και διεθνείς ελίτ ως ένα πρόβλημα Ελληνο-Τουρκικό, όταν ο κ. Γλαύκος Κληρίδης με τον κ. Νίκο Ρολάνδη ως υπουργό εξωτερικών, είδαν το φως το αληθινό για την επίλυση του Κυπριακού στην βάση μιας "πανεύξυπνης" εξωτερικής πολιτικής μέσω της εκμετάλλλευσης του Φυσικού Αερίου. Ήταν τότε, που αίφνης ο Γλαύκος, άρχισε σιγά σιγά να διαχωρίζει την θέση του από τους ταλιμπάν εθνικιστές του κόμματος του και προέταξε την ειρηνική συμβίωση με τους Τουρκοκύπριους χρίζοντας ως πρέσβειρα του Επανενωτικού Κινήματος ακόμα και την κόρη του.\nΗ υπόθεση "γκάζια" δεν είναι σημερινή για τις Πολιτικές Ελίτ. Σημερινή έγινε για εμάς τον λαουτζίκο. Εμείς δεν είχαμε πάρει χαμπάρι ούτε το 2004, ούτε καν το 2008! Σήμερα όμως δεν έχουμε καμιά δικαιολογία να παριστάνουμε τους ανήξερους! Όχι μετά το 2010 πάντως!!\nΩς είθισται ο λαουτζίκος ενημερώνεται μια δεκαετία αργότερα. Ίσως μια δεκαετία μετά να ενημερωθούμε και για το τί πραγματικά συνέβηκε στο Μαρί. Ίσως να ενημερωθούμε πως το Μαρί δεν ήταν καθόλου ατύχημα. Δεν έτυχε, πέτυχε...που λέει και η γνωστή διαφήμιση!\nΟ Τάσσος ήθελε να βγάλει την γλώσσα του στους Αμερικάνους και εμπνεύστηκε την πανέξυπνη επίσης πολιτική του αποκλεισμού της Τουρκίας από την ΑΟΖ της Κύπρου, με "εμπροσθοφύλακα" μας το Ισραήλ, πολιτική που ακολούθησε με ευλάβεια και ο Δημήτρης Χριστόφιας. Αυτή η πολιτική - η υψηλών ρίσκων πολιτική που ίσως να αποδειχτεί και βλακωδώς επικίνδυνη κάποια στιγμή- ήταν η αιτία να βαφτιστεί από διάφορους ως Αείμνηστος ο Τάσσος. Γιατί ναι, είναι μια κάποιου είδους μαγκιά να βγάζεις γλώσσα στους Αμερικάνσκι. Όταν βέβαια έχεις από πίσω σου τον μεγαλύτερο επιχειρηματία του Νότου που είναι η Κυπριακή Εκκλησία δεν είναι τόσο μεγάλη μαγκιά. Παρεπιμπτόντως, η Εκκλησία έχει στην κατοχή της το μεγαλύτερο μέρος του "ελεύθερου εδάφους" σε τ.χ. Ούτε όταν έχεις από πίσω τα ρώσικα κεφάλαια και τις ρώσικες εγγυήσεις είναι δική σου η μαγκιά. Όπως και ναχει ο Τάσσος πήρε ένα αυξημένο ρίσκο, είπε Όχι και δεν είδε την μεγάλη εικόνα, όπως δεν την είδε και ο διάδοχος του. Τον ρόλο που θα έπαιζε η Ε.Ε!\nΑφού λοιπόν ΗΠΑ και ΕΕ άφησαν για μια τριετία τον Δημήτρη Χριστόφια να σουλατσάρει στις Βρυξέλλες νομιζόμενος πως κρατάει τον ταύρο από τα κέρατα, αφού προώθησαν και ενέκριναν το κλείσιμο του κεφαλαίου "Ισραήλ", αφού υπογράψαμε όσες συμφωνίες υπογράψαμε με την Ε.Ε και όλα ήταν πανέτοιμα, μας ήρθε πάνω στο κεφάλι η έκρηξη.\nΗ έκρηξη μας υπενθύμησε πως παιχνίδι στην Κύπρο, ούτε αυτοί που βγάζουν γλώσσα στους Αμερικάνους θα κάνουν, ούτε η λαϊκη βούληση και τα Όχι θα κάνουν, ούτε το Ισραήλ στην τελική θα κάνει από μόνο του. Παιχνίδι θα κάνουν οι ΗΠΑ εφόσον όλες οι εμπλεκόμενες πλευρές υπηρετούν με το καλό ή το άγριο τα συμφέροντα τους! ΗΠΑ-Ε.Ε-Ισραήλ-Τουρκία και Μαμά : Ένα! Όταν αυτό διασφαλίστηκε ήρθαν και τα κουρέματα των ρώσικων κεφαλαίων!\nΠάει περίπατον τζαι το περιπαίξιμον στους Αμερικάνους τζαι οι μπλόφες της εξωτερικής πολιτικής των πατριωτών!\nΠοιός είναι ο καημός τωρά όλων αυτών που θέλουν να χτυπήσουν τον "εθνικισμό" στην Κύπρο; Ο καημός τους είναι ο κίνδυνος για διχοτόμηση; Ο καημός τους είναι πως αν δεν λυθεί ΤΩΡΑ το κυπριακό, η εκμετάλλευση της ΑΟΖ θα καταστεί προβληματική! Διότι η Τουρκία θέλει και θα διεκδικήσει με κάθε τρόπο τα κυριαρχικά της δικαιώματα στην Κύπρο. Αν δεν πούμε το Ναι, θα δημιουργεί προβλήματα και τα μονοπώλια θα αγωνιούν για τις εξορύξεις και την "ειρήνη στην περιοχή"!!!\nΗ επίλυση του Κυπριακού, όπως προδιαγράφεται, για να εξηγούμαστε και με όσους μας πουλούν την διπλήν ένωση ως "ταξική λύση", η επίλυση με τις Εγγυήτριες Δυνάμεις, τους Αγωγούς μέσω Τουρκίας και το ΝΑΤΟ μέσα στην Κύπρο, αυτό που εξασφαλίζει είναι τα Κυριαρχικά Δικαιώματα των Μητέρων Πατρίδων, τα γεωπολιτικά συμφέροντα των ΗΠΑ και τα ενεργειακά κέρδη της Ε.Ε.\nΣε μας, δηλαδή στους ελληνοκύπριους και τους τουρκοκύπριους θα εξασφαλίσουν απλά την πολυτέλεια, να ξεφορτωθούμε αυτήν την ασθένεια που ονομάζεται "μίσος για την άλλη κοινότητα", θα μας απασχολήσουν κάποια χρόνια σε δικοινοτικές δράσεις, ομίλους, έρευνες, αγάπες τζαι καμούς που όντως τις έχουμε ανάγκη και τις θέλουμε και πάντα θα τις θέλουμε και όλοι θα είναι χάππυ.\nΠοιό είναι το ζητούμενο; Να μην πούμε σε δέκα χρόνια αυτά που πρέπει να πούμε ΣΗΜΕΡΑ.\nΑν είναι λύση συγκεκαλυμμένης διπλής ένωσης, έχουμε κάθε δικαίωμα να την επιλέξουμε χωρίς ενοχές, φτάνει να πούμε πως είναι λύση συγκεκαλυμμένης διπλής ένωσης και να μην πουλούμε φίκια για μεταξωτές κορδέλες.\nΑν θα είναι στατους κβο, να πούμε πως θα είναι στατους κβο που δεν θα μας επιτρέψει την απρόσκοπτη εκμετάλλευση της ΑΟΖ όπως την θέλουν τα μονοπώλια και θα έχουμε πάνω στο κεφάλι μας τους μεγαλοκαρχαρίες που περιμένουν τα κέρδη και να μεν κιτρινίζουμε με εκφοβισμούς άλλου είδους. Να πούμε επίσης πως αν το δημοψήφισμα δείξει Όχι θα έχουμε απέναντι μας πια και το Ισραήλ, όχι μόνο όσους είχαμε ήδη πάνω στο κεφάλι μας!! Η Τουρκία και η Μαμά θέλουν τα κυριαρχικά τους δικαιώματα με την βούλα και δεν θα αρκεστούν σε ανέξοδους τελεσίδικους "πατριωτισμούς". Χωρίς να σημαίνει πως δεν θα καταλήξουμε με κάποιο τρόπο κι εκεί κάποια στιγμή.\nΟ κόσμος φλέγεται. Όταν ο κόσμος φλέγεται αν μη τί άλλο εντοπίζεις τις εστίες της φωτιάς δεν ανάβεις ξύλα στο δάσος της επανένωσης για να κάμεις πίκνικ!\nΆλλα ταξικά νέα!! Η νέα μεταβατική κυβέρνηση της Ουκρανίας που αναγνώρισε η Ευρώπη των Λαών και οι ΗΠΑ ψήφισε τους εξής νόμους:\nτις 23 Φεβρουαρίου 2014 η Ράντα της Ουκρανίας «ψήφισε» τους εξής νόμους:\nπερισσότερες πληροφορίες στην Ίσκρα\nΑναρτήθηκε από Disdaimona στις 9:59 π.μ. Δεν υπάρχουν σχόλια:\nΛύση του Κυπριακού μέσα από το μνημόνιο\nΗ εξυγίανση της Τράπεζας Κύπρου και η πρώτη θετική αποτίμηση της τρόικας για την εφαρμογή του μνημονίου σαφέστατα και αλλάζουν το βαρύ κλίμα που επικράτησε μετά τις δραματικές αποφάσεις των Γιούρογκρουπ του Μαρτίου. Ο Πρόεδρος της Δημοκρατίας, με επιμονή και υπομονή και κυρίως με τη συνδρομή του διοικητή της Κεντρικής Τράπεζας Πανίκου Δημητριάδη, του υπουργού Οικονομικών Χάρη Γεωργιάδη και μιας πλειάδας τεχνοκρατών, κατάφερε να επαναφέρει τα πράγματα σε διαχειρίσιμη κατάσταση. Χωρίς να υποστηρίζει κανείς ότι έχουμε περάσει τον κάβο, η κυβέρνηση είναι σε θέση να ασχοληθεί πλέον σοβαρά και με το Κυπριακό, όπως ήδη έχει προαναγγείλει ο κ. Πρόεδρος, θέτοντας τον Σεπτέμβριο ως μήνα προετοιμασίας και τον Οκτώβριο ως τον μήνα επανέναρξης ενός νέου γύρου συνομιλιών. Αν όλες οι πλευρές αποκρυπτογραφήσουν το νέο σκηνικό, τα πράγματα σίγουρα θα κυλήσουν ευκολότερα.\nΣε τι διαφέρει το σημερινό σκηνικό από το αντίστοιχό του την περίοδο του 2004; Η Κυπριακή Δημοκρατία βρίσκεται υπό καθεστώς μνημονίου, με την τρόικα να έχει τον πρώτο και τον τελευταίο λόγο στη διαχείριση της οικονομίας της χώρας. Σε ό,τι αφορά τους Τουρκοκύπριους, τα πράγματα έχουν επίσης αλλάξει. Το 2004 διαβίωναν υπό ένα καθεστώς απλόχερης, σχεδόν προπαγανδιστικής, επιδότησης από την Άγκυρα, σε μια προσπάθεια να πλησιάσουν το βιοτικό επίπεδο των Ε/Κ. Σήμερα η κυβέρνηση Ερντογάν έχει θέσει το βόρειο υποτελές της κρατίδιο υπό καθεστώς ενός ιδιότυπου τουρκικού μνημονίου, με πάγωμα μισθών στο δημόσιο, προκαλώντας εκνευρισμό και δυσφορία, στάση που αντικατοπτρίστηκε και στις πρόσφατες εκλογές.\nΜε λίγα λόγια, οι δύο κοινότητες είναι σήμερα υποχρεωμένες να αναζητήσουν δημιουργικά τη λύση μέσα από ένα καθεστώς λιτότητας. Με τα δύο μνημόνια ένθεν και ένθεν να δημιουργούν νέα δεδομένα και υποχρεωτικά να λειτουργούν ως καταλύτες και κυρίως ως φορέας εξορθολογισμού στη λύση του Κυπριακού. Αν επικρατήσει αυτή η λογική, αν ο στείρος εθνικισμός και οι φοβίες μας αντικατασταθούν από τον ορθολογισμό που επιτάσσουν τα νέα οικονομικά δεδομένα, αυτή η εξέλιξη δεν είναι κατ’ ανάγκη κακή, ούτε για τους Ε/Κ ούτε για τους Τ/Κ. Για πολλούς λόγους:\n* Το ισχυρό μνημόνιο που δεσμεύει τους Ε/Κ θα τους υποχρεώσει να εγκύψουν πιο σοβαρά στο θέμα της λειτουργικότητας της ομοσπονδίας. Με βάση το σχέδιο Ανάν και εν μέσω μιας νεόπλουτης λογικής, κάποιοι έκαναν λόγο για 60.000 καλοπληρωμένους ομοσπονδιακούς δημόσιους υπαλλήλους. Σήμερα αυτοί οι αριθμοί ηχούν γελοίοι, όταν και στις δύο κοινότητες πρέπει να αφυπηρετήσουν χιλιάδες υπάλληλοι για να μην βουλιάξουν τα δημόσια οικονομικά. Το ζητούμενο εν ολίγοις σήμερα είναι μια μικρή και συμπαγής ομοσπονδιακή πολιτεία, η οποία μέσα από τις αρχές της επικουρικότητας και της αναλογικότητας θα βοηθήσει τις δύο κοινότητες να αναπτυχθούν όσο το δυνατόν πιο αυτόνομα και δημιουργικά.\n* Το 2004 όλοι έκαναν λόγο για εισροή δισεκατομμυρίων υπό μορφή προσφορών από την ΕΕ και άλλους δωρητές για ανακατασκευή πόλεων και συντήρηση περιουσιών. Σήμερα, εν μέσω λιτότητας, χρειαζόμαστε ένα ευέλικτο κράτος το οποίο θα κινηθεί εντός της ΕΕ για άντληση κεφαλαίων -μέσα από διαδικασίες μόχλευσης- από την Ευρωπαϊκή Τράπεζα Αναπτύξεως, ιδιωτικές συμφωνίες BOT και αντιπαροχές. Από τους δωρητές ίσως να αναμένουμε μερικές εκατοντάδες εκατομμύρια που σαφέστατα δεν αρκούν.\n* Το 2010 στις διαπραγματεύσεις Χριστόφια - Ταλάτ έκλεισε το κεφάλαιο οικονομία, στο οποίο γινόταν λόγος για μια κεντρική τράπεζα και κάποια προσωρινά υποκαταστήματα στις δύο κοινότητες. Σήμερα το κεφάλαιο αυτό θα πρέπει να ιδωθεί μέσα από τη θέσπιση και λειτουργία του ESM και την υπαγωγή όλων των ευρωπαϊκών τραπεζών σε απευθείας επιτήρηση από τη Φρανκφούρτη.\n* Το μνημόνιο και οι απαραβίαστες δεσμεύσεις που έχει αναλάβει κυρίως η Κυπριακή Δημοκρατία θα υποχρεώσουν τη διαπραγματευτική ομάδα των Ηνωμένων Εθνών να κινηθεί έξω από την παλιομοδίτικη λογική του power game στο Κυπριακό. Η περιφερειακή ισχύς της Τουρκίας σήμερα δεν μπορεί να επιβληθεί επί μιας χώρας της ευρωζώνης διά μέσου παράλογων απαιτήσεων εκτός κοινοτικού κεκτημένου, ούτε και βεβαίως η αναγνωρισμένη διεθνώς θέση της Κυπριακής Δημοκρατίας μπορεί να στερήσει από τους Τουρκοκύπριους το δικαίωμα για πολιτική ισότητα. Η ΕΕ από την πλευρά της δεν μπορεί να διατυπώνει τη θέση του 2004 ότι "οτιδήποτε αποφασίσουν οι δύο κοινότητες θα ενσωματωθεί στο κοινοτικό κεκτημένο" αφού σήμερα το κοινοτικό κεκτημένο επιβάλλεται στην Κύπρο, έχει όνομα, διατάξεις και υποχρεώσεις, και κυρίως μετριέται σε δισεκατομμύρια. Με λίγα λόγια, η πλήρης και ολοκληρωτική ενσωμάτωση της Κύπρου μέσω ενός σκληρού μνημονίου στην ευρωζώνη θα εξαναγκάσει την ΕΕ να μην παριστάνει τον απλό παρατηρητή στο Κυπριακό, απεναντίας, θα την υποχρεώσει να εμπλακεί ενεργά και αποφασιστικά στην επίλυσή του. Την ίδια στιγμή θα αναγκάσει τα Ηνωμένα Έθνη να μπουν σοβαρά στη λογική μιας ευρωπαϊκής λύσης, συναντώντας ίσως για πρώτη φορά τις πραγματικές ανάγκες των Τουρκοκυπρίων και όχι τα γεωπολιτικά συμφέροντα της Τουρκίας.\nΗ λέξη κλειδί σήμερα και για τις δύο κοινότητες, πέρα από τον εξορθολογισμό των διαδικασιών της λύσης του Κυπριακού, είναι η ανάπτυξη. Και οι δύο κοινότητες έχουν πιάσει οικονομικά πάτο, οπότε είναι ίσως ευκολότερο να υπάρξει συναίνεση και συνέργειες για έξοδο από την κρίση. Η λύση αποτελεί την ασφαλέστερη οδό για έξοδο από τα μνημόνια. Πώς μπορεί αυτό να επιτευχθεί;\n* Η επιστροφή και ανοικοδόμηση του Βαρωσιού και της Μόρφου, καθώς και η ανάγκη κατασκευής νέων συνοικισμών για όλους τους Τουρκοκυπρίους που θα μετακινηθούν βορειότερα, θα επαναφέρει την οικοδομική βιομηχανία ως μια από τις ατμομηχανές της κυπριακής οικονομίας.\n* Η ενιαιοποίηση της αγοράς με την προσθήκη σε αυτή 250.000 Τουρκοκυπρίων ανεβάζει τον αριθμό των καταναλωτών στο ένα εκατομμύριο προς όφελος όλων των κυπριακών επιχειρήσεων.\n* Η λύση του Κυπριακού ανοίγει την αγορά των 80 εκατ. κατοίκων της Τουρκίας στους Κύπριους επιχειρηματίες, ενώ πολλοί Τούρκοι μεγιστάνες (όπως έγινε στην περίπτωση των Ρώσων) ίσως να προτιμήσουν να έχουν τη βάση τους σε μια ευρωπαϊκή χώρα.\n* Η σταθερότητα και η ασφάλεια που θα προκύψουν από μια λύση θα προσελκύσουν σοβαρές επενδύσεις και θα δώσουν νέο σημαντικό έναυσμα στην αύξηση του τουρισμού.\n* Τέλος, η λύση θα αναδείξει την Κύπρο ως το μοναδικό κράτος στην περιοχή με μηδενικά προβλήματα με τους γείτονές του στην Ανατολική Μεσόγειο, μετατρέποντάς την ευκολότερα σε ενεργειακό κέντρο για πώληση LNG και ακόμα σε χαπ για μεταφορά φυσικού αερίου μέσω συστήματος αγωγών με προορισμούς την Ελλάδα και την Τουρκία.\nΜε λίγα λόγια, οι προοπτικές που δημιουργούνται από την επίλυση του Κυπριακού σήμερα σε σχέση με το 2004 είναι κάτι παραπάνω από ορατές. Τότε εμείς οι Ε/Κ, μέσα από την ψευδαίσθηση ενός ισχυρού μοντέλου ανάπτυξης, γίναμε υποχείριοι των φόβων μας και της προπαγάνδας κάποιων πολιτικών. Σήμερα έχω την εντύπωση ότι είμαστε πολύ πιο υποψιασμένοι και πολύ πιο σοφοί για να ξανακάνουμε το ίδιο λάθος.\nΔιονύσης Διονυσίου/ 5-8-2013 /Εφ. Πολίτης\nΑναρτήθηκε από Disdaimona στις 7:02 μ.μ. Δεν υπάρχουν σχόλια:\nΔεν είναι αυτό καθ' εαυτό το γκρέμισμα που με ανατριχιάζει\nΌχι πως είχαμε την παραμικρή αμφιβολία αλλά ομολογώ ότι δεν περίμενα να πέσουν οι μάσκες τόσο σύντομα. Διότι εκείνο που έπεσε στην Ουκρανία δεν είναι ο Λένιν αλλά οι μάσκες, οι φερετζέδες μιας -και καλά- δημοκρατίας, στο όνομα της οποίας γίνονται τα μεγαλύτερα εγκλήματα, όπως είπε προσφυώς ο Ροβεσπιέρος.\nΑγανάχτησαν, λοιπόν, με τον Γιανουκόβιτς οι ουκρανοί και για να ξεθυμάνουν πλάκωσαν\nτα αγάλματα του Λένιν με τις βαριοπούλες. Λες και τους έφταιξε ο θείος Βλαδίμηρος, ο οποίος πάνε 90 χρόνια που έχει αφήσει τούτον τον μάταιο κόσμο. Ή λες και ο Γιανουκόβιτς είχε την παραμικρή σχέση με τον Λένιν ή γενικώτερα με τον κομμουνισμό.\nΔεν είναι αυτό καθ' εαυτό το γκρέμισμα που με ανατριχιάζει. Είναι ο συμβολισμός του. Είναι που άκουσα εκείνους που το γκρέμιζαν να φωνάζουν "ευχαριστούμε την Ευρώπη, ευχαριστούμε τις Ηνωμένες Πολιτείες, σας ευχαριστούμε όλους πάρα πολύ". Και είναι η θλίψη που σε πλημμυρίζει όταν βλέπεις προς τα πού στρέφουν τις ελπίδες τους εκείνοι που δεν μπορούσαν να δουν τον δρόμο που τους έδειχνε το τεντωμένο χέρι τού Λένιν.\nΟ "δημοκράτης" Γιάτσενιουκ χαιρετάει ναζιστικά\nΜπροστάρης τους, ο νέος ισχυρός άνδρας τής Ουκρανίας, ο αρχηγός τής μέχρι χτες αντιπολίτευσης, ο Αρσένυ Γιάτσενιουκ. Ήδη, η πρώτη του "μετεπαναστατική" φωτογραφία κάνει τον γύρο τού διαδικτύου και δεν αφήνει κανένα περιθώριο παρερμηνείας σχετικά με τα μυαλά που κουμαντάρει: ο τρόπος με τον οποίο χαιρετάει τους οπαδούς του, χαμογελώντας πλατειά, είναι αδύνατο να ερμηνευθεί ως... αρχαιοελληνικός χαιρετισμός.\nΠόσο γρήγορα επιβεβαιωθήκαμε όλοι όσοι υποστηρίζαμε ότι πίσω από τα επεισόδια που έπνιξαν στο αίμα την Ουκρανία βρίσκονταν οι νοσταλγοί τού Χίτλερ, οι οποίοι ενεργούσαν -και ενεργούν- υπό τις ευλογίες τής "δημοκρατικής" Ευρώπης και των "δημοκρατικών" Ηνωμένων Πολιτειών...\nΚι επειδή θα πρέπει να συνηθίσουμε στην ιδέα ότι από δω και πέρα θα τον βλέπουμε συχνά-πυκνά μπροστά μας, ας δούμε ποιος είναι στ' αλήθεια ο Αρσένυ Γιάτσενιουκ, αυτός ο νεαρότατος (τον Μάιο θα κλείσει τα 40) τυχοδιώκτης ουκρανός ο οποίος νομίζει ότι έπιασε τον πάπα από...(άντε μη πω) επειδή σπούδασε οικονομικά και διάβασε τις παπαριές τού Φρήντμαν.\nΑπό τον Σεπτέμβριο ως τον Νοέμβριο του 2001, ο Γιάτσενιουκ τοποθετήθηκε ως υφυπουργός οικονομικών τής Αυτόνομης Δημοκρατίας τής Κριμαίας ενώ στην συνέχεια ανέλαβε την θέση τού υπουργού, στην οποία έμεινε μέχρι τον Ιανουάριο του 2003. Μη ρωτάτε πώς διάβολο γίνεται να αναδεικνύεται υπουργός οικονομικών ένας τελείως άπειρος 26χρονος: στην "δημοκρατία" όλα γίνονται.\nΜετά την υπουργική του θητεία -και πάντα με το κατάλληλο σπρώξιμο- ο Γιάτσενιουκ τοποθετήθηκε στην θέση τού αντιπροέδρου τής Εθνικής Τράπεζας της Ουκρανίας και λίγο αργότερα στην θέση τού προέδρου. Τελικά, τον Σεπτέμβριο του 2005 έγινε υπουργός οικονομικών όλης της Ουκρανίας, επί κυβερνήσεως Γιεχανουρόφ. Σ' αυτό το πόστο έμεινε μόλις 11 μήνες, διάστημα πάντως αρκετό για να καταφέρει να βάλει την Ουκρανία στον Παγκόσμιο Οργανισμό Εμπορίου και για να ξεκινήσει την διαδικασία ένταξης της χώρας του στη Ευρωπαϊκή Ένωση.\nΜε την υπουργό εξωτερικών των ΗΠΑ Κοντολήζα Ράις\nΦτάνουμε στο 2007. Με τις πλάτες των μεγάλων καπιταλιστικών οργανισμών Παγκόσμιου Οργανισμού Εμπορίου και Παγκόσμιας Τράπεζας αλλά και με τις ευλογίες τής Ευρωπαϊκής Ένωσης και των ΗΠΑ, αναλαμβάνει υπουργός εξωτερικών επί προεδρίας Γιούστσενκο. Αξίζει να σημειωθεί ότι ο Γιούστσενκο ήθελε ως υπουργό εξωτερικών τον Βολοντύμυρ Οχρύτσκο αλλά η βουλή απέρριψε δυο φορές την προεδρική επιλογή. Όμως το καλάμι που είχε καβαλήσει ο Γιάτσενιουκ ήταν πολύ μεγαλύτερο. Έτσι, το 2010 αποφάσισε να βάλει υποψηφιότητα για πρόεδρος.\nΕκείνες οι εκλογές έδωσαν στον Γιάτσενιουκ ένα απροσδόκητο χαστούκι. Μπορεί οι ευρωπαίοι και οι πολιτειακοί φίλοι του να τον είχαν πείσει ότι αποτελούσε μεσσία για τους ουκρανούς αλλά οι συμπατριώτες του είχαν ανίθετη άποψη και τον εξαφάνισαν από τις κάλπες σε όλες τις επαρχίες: Κίεβο 0,34%, Λβιβ 0,66%, Ντνιεπροπετρόφσκ 0,49%, Πολτάβα 0,30%, Τσερνίχιβ 0,14%, Οδησσός 0,19%... Στην δε "δική του" Κριμαία, το χαστούκι έγινε κατακεφαλιά: 0,02%!\nΚαι όμως, αυτός ο ανύπαρκτος πολιτικά καραγκιοζάκος εμφανίζεται σήμερα ως ο άνθρωπος που θα οδηγήσει την Ουκρανία σε ένα καλύτερο αύριο. Τί σημασία έχει ότι ο ίδιος δεν διαθέτει κουκούτσι μυαλό και δεν καταλαβαίνει πούθε παν' τα τέσσερα; Αρκεί που παίζει καλά τον ρόλο του ως μαριονέττα.\nΑς κλείσουμε το σημερινό μας κείμενο δίνοντάς του τον λόγο. Έτσι, για να γελάσουμε λιγάκι. Τα αποσπάσματα που ακολουθούν προέρχονται από την KyivPost της 4/12/2012Q\n- Κάποιοι λένε ότι έχουμε μια τρίτη επιλογή: να μη συνδεθούμε με κανέναν οργανισμό και να μείνουμε ουδέτεροι. Προσωπικά, κάτι τέτοιο μου φαίνεται σαν να καθόμαστε πάνω σε φράχτη: υπάρχουν πραγματικά μεγάλες σφαίρες επιρροής σε δύση και ανατολή..."\n- Η σύνδεση της Ουκρανίας με την Τελωνειακή Ένωση (σ.σ.: δηλαδή με την Ρωσσία) σημαίνει την αναβίωση της Σοβιετικής Ένωσης με έναν ελαφρώς διαφορετικό τρόπο και με διαφορετικό όνομα. Αλλά αυτό σημαίνει ότι η χώρα θα γίνει μέρος τής Ρωσσικής Αυτοκρατορίας. Γνωρίζουμε ιστορία. Ήμασταν εκεί και δεν θέλουμε να επιστρέψουμε εκεί..."\n- Η Ουκρανία πρέπει να γίνει μέρος μιας μεγαλύτερης Ευρώπης. Πρώτα απ' όλα επειδή κάτι τέτοιο σημαίνει αρχές και αξίες (σ.σ.: κρατηθείτε!): υψηλό επίπεδο εκπαίδευσης, ιατρικής περίθαλψης, συντάξεων, εργασίας, ελευθεριών, νέων τεχνολογιών και προόδου..."\nΑναρτήθηκε από Disdaimona στις 3:11 μ.μ. 2 σχόλια:\n1. Το 2004 ο Νίκος Αναστασιάδης ως πρόεδρος του ΔΗΣΥ πρωτοστατεί για το Ναι και βάζει στην κάλπη της αποδοχής του σχεδίου μέρος των ψηφοφόρων του κόμματος του.\n2. Εκ μέρους της δεξιάς βάζουν στην κάλπη του Ναι την ψήφο τους επίσης, οι μεγαλοεπιχειρηματίες του τόπου, Σιακόλες, Λόρδοι, Λεπτοί, Τραπεζίτες, Δικηγόροι Τραπεζών Πόλυδες κ.α\n3. Το ΑΚΕΛ λέει το επίσημο Όχι που θα τσιμεντώσει το Ναι. Μέχρι να τσιμεντώσει το Ναι, μερίδα πρωτοκλασάτων στελεχών του κόμματος που αργότερα αναδείχθηκαν στο κυβερνητικό πλήρωμα του Χριστόφια, ένας προς ένα κατά την πενταετία, τάσσονται ανοιχτά υπέρ της λύσης. Το ΑΚΕΛ βάζει στην κάλπη της αποδοχής του σχεδίου μέρος των ψηφοφόρων του.\n4. Αριστεροί ανένταχτοι, σοσιαλιστές, δημοκράτες και διάφορες ομάδες πολιτών λειτουργούν ανεξάρτητα από τα δύο μεγάλα κόμματα και στηρίζουν σε μια κοινή προσπάθεια την λύση.\n5. Το 2008 η βάση του ΑΚΕΛ "μουρμουρά" και ξεκαθαρίζει στο κόμμα, πως μετά την επικράτηση του Όχι, την περιρρέουσα του 2004, τις επιπτώσεις για το μέλλον του τόπου κ.λ.π, δεν είναι πρόθυμη να στηρίξει το ΑΚΕΛ σε μια ενδεχόμενη επανάληψη συνεργασίας ΑΚΕΛ - ΔΗΚΟ. Το ΑΚΕΛ κατέρχεται στις εκλογές με τον Δημήτρη Χριστόφια και τις κερδίζει. Συγκυβέρνηση ΑΚΕΛ-ΔΗΚΟ-ΕΔΕΚ που στη συνέχεια διαλύεται.\n6. Ο Δημήτρης Χριστόφιας κερδίζει εκ μέρους του ΑΚΕΛ αλλά και της Κύπρου τις γνωστές σε όλους μας συμφωνίες Χριστόφια - Ταλάτ στις διαπραγματεύσεις για το Κυπριακό.\n7. Το 2011 και μετά την έκρηξη στο Μαρί, το ΔΗΣΥ στήνει το λεγόμενο "κίνημα των αγανακτισμένων" έξω από τη βουλή με στόχο να ρίξει την κυβέρνηση Χριστόφια. Στήνει επίσης τη νέα περιρρέουσα 2011 με περιεχόμενο τρισχειρότερο από αυτο της περιρρέουσας 2004. Ακούμε ξεκάθαρα πως "οι εχθροί του λαού και του έθνους" είναι οι γιούδες της πλύστρας. Ο στόχος να πέσει η κυβέρνηση δεν επετεύχθει αλλά επετεύχθει η σύγκλιση και η συμφωνία ΔΗΣΥ-ΔΗΚΟ να πάρουν τα ηνία της εξουσίας στις εκλογές του 2013.\nΕπετεύχθει επίσης η σύσταση άλλων πολιτικών ομάδων που κινούνται προς την εθνικιστική δεξιά καθώς και η πλήρης απενοχοποίηση διαφόρων "τοπικών δαιμόνων" που αργότερα θα εμφανιστούν πρώτο τραπέζι πίστα να ελέγχουν την επόμενη κυβέρνηση και κρίσιμες αποφάσεις για την Κύπρο.\n8. Το 2012 ο Νίκος Αναστασιάδης και ο Μάριος Κάρογιαν υπογράφουν επίσημη συμφωνία συνεργασίας με όρο την απόσυρση των συμφωνιών Χριστόφια - Ταλάτ από το τραπέζι των διαπραγματεύσεων.\n9. Στις εκλογές του 2013, κατέρχονται οι εξής υποψήφιοι με τα εξής συνοπτικά προγράμματα:\nα. Νίκος Αναστασιάδης - Χαλαρή ομοσπονδία, Ευρώ, Ε.Ε, Μνημόνιο, Νατο, Φυσικό Αέριο με αγωγό μέσω Τουρκίας.\nβ. Σταύρος Μαλάς - Ομοσπονδία, Ευρώ, Ε.Ε, Καλό Μνημόνιο, όχι στο Νατο, Φυσικό Αέριο με αγωγό μέσω Ελλάδας.\nγ. Γιώργος Λιλλήκας - Όχι στην Ομοσπονδία, Ευρώ, Ε.Ε, λίγο Νατο, και λίγο ξεπούλημα του Φυσικού Αερίου, όχι στο Μνημόνιο, είμαστε το ανατολικό άκρο του αθάνατου ελληνικού έθνους.\nΟ Νίκος Αναστασιάδης εκλέγεται πρόεδρος και η κύπρος ακολουθεί το σαξές στόρυ όλων των υπολοίπων χωρών της Ευρώπης που βρίσκονται υπό την επιτήρηση της Τρόικα. Συν ότι εμας μας κουρεύουν κιόλας για να επέλθει μια ώρα αρχίτερα το "οικονομικό θαύμα" που σημερα ζούμε.\n1. Το ΑΚΕΛ συνέρχεται σε έκτακτο προγραμματικό συνέδριο, λόγω της κρισιμότητας της κατάστασης τόσο στην οικονομία, όσο και στο κυπριακό αλλά και για να αναλύσει τους λόγους για τον εκλογικό σχετικό "όλεθρο" του κόμματος που μέσα σε μια πενταετία έχασε τα μισά ποσοστά του.\nΗ βάση του ΑΚΕΛ "μουρμούρα" εδώ και καιρό και ασκεί πιέσεις για λήψη δυναμικότερων μέτρων και πολιτικών τόσο στην οικονομία, σε σχέση με την Ε.Ε και ΔΝΤ όσο και στο κυπριακό. Μετά την περιρρέουσα 2011, η βάση του κόμματος εμφανίζεται άκρως διστακτική προς τα κόμματα της δεξιάς ΔΗΚΟ-ΔΗΣΥ.\nΤο ΑΚΕΛ εξέρχεται του συνεδρίου με κάποιες σημαντικές αποφάσεις, που πιθανόν να λήφθηκαν και σε μια προσπάθεια του κόμματος να συγκεράσει τάσεις εσωτερικές:\nα. Στήριξη των συνομιλιών για το Κυπριακό.\nβ. Έντονη άρνηση εμπλοκής της Κύπρου στο Νατο. ( προφανώς η κόκκινη γραμμή της βάσης, που έπρεπε να ικανοποιηθεί ώστε το ακελ να κρατήσει την συνοχή του )\nγ. Εξεύρεση εναλλαχτικής λύσης για την οικονομία με έξοδο από το ευρώ.\nδ. Εντατικοποίηση κάποιων εργατικών αγώνων.\n2. Ήγγικεν η ώρα. Η Τουρκία μέσω των ΗΠΑ ανοίγει ξανά τον φάκελο της επίλυσης του Κυπριακού και οι δύο πλευρές καταλήγουν σε ένα κοινό ανακοινωθέν.\nΤο ανακοινωθέν γίνεται αποδεκτό ως βάση συνομιλιών μόνο από τα κόμματα ΔΗΣΥ και ΑΚΕΛ.\nΜετά το κοινό ανακοινωθέν\nΗ τάση ΝΑΙ ΣΕ ΟΛΑ που στηρίζεται είτε στην πολτοποίηση είτε στην ανομολόγητη προληπτική αποδοχή της πολτοποίησης παντός θέματος, Κυπριακό, Οικονομία, φασιστο-ΕΕ και φασιστο - ΗΠΑ, Αφεντικά και Δούλοι σκατά γινήκαμε Ούλοι, απαρτίζεται από:\nα. Τον Νίκο Αναστασιάδη ως πρόεδρο και τα δησυκά κυβερνητικά στελέχη.\nβ. το ΔΗΣΥ πιθανώς στο μεγαλύτερο του ποσοστό\nγ. Αριστερούς ανένταχτους, σοσιαλιστές, δημοκράτες που δραστηριοποιούνται εκτός κομμάτων όπως και το 2004.\nγ. Τους επιχειρηματικούς κύκλους, Σιακόλες, Λόρδους, Λεπτούς, Τραπεζίτες και Δικηγόρους Τραπεζών Πόλυδες κ.λ.π\nε. Την Εκκλησία της Κύπρου με μπροστάρη τον ακατανόμαστο.\nΝΑΙ ΣΤΗΝ ΟΜΟΣΠΟΝΔΙΑ ( Πολιτική αρχών, επαναφορά των συμφωνιών Χριστόφια - Ταλάτ, όχι στις εγγυήσεις ξένων κρατών, όχι στο ΝΑΤΟ. Μη αποδοχή της περιρρέουσας 2011 καθώς και των αποτελεσμάτων της σε κάθε επίπεδο, κυρίως την αποδόμηση της διαχρονικής πολιτικής της αριστεράς για το Κυπριακό )\nβ. Μέρος του ΔΗΚΟ\nγ. Ανένταχτοι αριστεροί.\nΠροσθήκη - κινέζικη λαϊκή παροιμία - "αν δεν ξέρεις που πας, φρόντισε να θυμηθείς από που ξεκίνησες"\nΓράφτηκε για τον σύριζα και είναι κλεμμένο αλλά πάει γάντι και για τους δικούς μας εδώ του ΝΑΙ ΣΕ ΟΛΑ\nαπαραίτητη διευκρίνηση: τελικά ο Σταύρος μας, ο Μαλάς δεν ήταν καθόλου ενάντιος στον αγωγό μέσω Τουρκίας ήταν υπέρ. Από δικό μου λάθος και λόγω του γεγονότος πως η Υπουργός Ενέργειας κ.Πραξούλα είχε πακετταριστεί από το ΑΚΕΛ λόγω της ίδιας πολιτικής είχα την εντυπωση πως ο Σταύρος εκράτησεν τον πούντον του...όχι καθόλου...όλοι στη μπίζνα...\nΑναρτήθηκε από Disdaimona στις 10:24 π.μ. 6 σχόλια:\n( πρόχειρες σκέψεις )\nΜιλώντας για μαζικά λαϊκά κινήματα. Κινήματα όμως όχι κουνήματα, δηλαδή κινήματα με δημοκρατικές αντιστάσεις που εδράζονται σε συλλογικές και ριζωμένες στες ιστορικες συνειδήσεις αξίες έχουμε τζαι λέμε:\n- Ηρωϊκή Λατινική Αμερική - ( Αντιαμερικανισμός, σόρυ, αλλά έτσι λεγεται, διότι έτσι λεγεται ο δυνάστης )\n- υπο διαμόρφωση και με τις ευχές μας Ανατολική Ευρώπη κυρίως αυτή που επληρωσε το τίμημα του Ναζισμού περισσότερο - ( Αντιφασισμός, διότι όπως είπαμε ο Φασισμός είναι το μακρύ χέρι του συστήματος, τζαι δεν υπάρχει μη αντισυστημικός αντιφασισμός, οταν αυτός αποτελει μαζικό λαικό κίνημα...κάπου θα φκει μέσα στο χρόνο... )\n- υπό διάλυση - Ευρώπη - τριαλλαριλαρό και τάισμα με διάφορα σιουμαλίσματα, 27 χωρες να ταίζουν το τέρας ή μάλλον τα δύο τέρατα της σύγχρονης ιστορίας - ΗΠΑ - ΝΑΖΙ\nΠού θα φυτρώσει μαζικό ταξικό κίνημα άραγε, δεν ξέρουμε. Ξέρουμε πάντως πως για να φυτρώσει μαζικό ταξικό κίνημα χρειάζεται από κάτω δημοκρατική λαϊκή αντίσταση. Κάτι που εμείς υποσκάπτουμε πολλές φορές με τις πολιτικές μας σκέψεις και αποφάσεις. Και βεβαια με αυτούς που ταίζουμεν για να μας φορούν την αλυσίδα.\nο Δημοκρατικός Καπιταλισμός,( που τόσοι πολλοί επικαλούνται ως μεταβατικό στόχο ) μήπως λέμε, τελικά έννε στην δική μας την Ηπειρο; ω, σαρπράιζ! Διότι\nεπολλοκαβαλλήσαμεν το καλαμι με την "Δημοκρατία" αλλά; Σαν να τζαι εν φκαινει στο σενάριο... Γιατί τί σημαινει ακριβώς Δημοκρατία αληθινή παρά την δημοκρατική συλλογική ΛΑΪΚΗ μνήμη!\nΌχι την Βρυξελλιώτικη! Που καθεται στα γραφεία και παραγγέλει "το γρίζο" γιατί δεν είναι όλα "άσπρο - μαύρο", που παραγγέλει υποταγή σε ΗΠΑ - ΕΕ - ΔΝΤ, που παραγγέλλει εγώ, εσύ ο καθένας μας, κάθε μήνα να στελλουμε απο εκατόν ευρώ του κάθε πεζεβέγκη για να μπορεί να εισβαλλει στες χωρες του κόσμου και να τες λεηλατεί!!\nΤα πράματα είναι σοβαρά πλέον. Έννε θέμα ηθικής ευθύνης μόνο. Εν θέμα πολιτικής εξυπνάδας, να θυμάσαι πως το σιεριν αυτο που ταίζουμεν το ταίζουμεν για να μας λεηλατήσει μια μερα τζαι μας, όταν θα έρτει η σειρά μας...\nΑλλά εν τζαι θέμα ηθικής ευθύνης, πως να το κάμουμε. Ευτυχώς όμως που ο καθένας εσιει\nμόνο την δική του συνείδηση, και μονο για την δική του θα χρεωθεί. Πάλε καλά...\nΣτη Σεβαστούπολη σήμερα, 50.000 χιλιάδες κάτοικοι ψήφισαν δημόσια τη σύσταση του Αντιφασιστικού Μετώπου της Πόλης. Εκεί και το Κομμουνιστικό Κόμμα Ουκρανίας.\nΑναρτήθηκε από Disdaimona στις 9:12 μ.μ. 2 σχόλια:\nΣτην πόλη Κερτς στην Κριμαία - οργισμένοι κάτοικοι διαλύουν φασιστική συγκέντρωση, φωνάζοντας "Είστε φασίστες, δεν έχετε δικαίωμα!!"\n...και στήνουν λαϊκό στρατό...επίσης στην Κριμαία..\nΑναρτήθηκε από Disdaimona στις 3:31 μ.μ. Δεν υπάρχουν σχόλια:\nΛευκωσία: Σε εμπόλεμη ζώνη έχει μετατραπεί η Βουλή, γύρω από την οποία εκτυλίσσονται σοβαρά επεισόδια.\nΠριν από λίγο διαμαρτυρόμενοι εργαζόμενοι της ΑΗΚ προκάλεσαν ζημιά στη γεννήτρια του κτηρίου, με αποτέλεσμα οι βουλευτές και οι εργαζόμενοι στο Κοινοβούλιο να εγκλωβιστούν εντός του κτηρίου, αφού οι ηλεκτρικές πόρτες κλείδωσαν αυτόματα.\nΕντός του κτηρίου βρίσκονται και άνδρες της ΜΜΑΔ με πλήρη εξάρτηση, προκειμένου να τους προστατεύσουν από τυχόν είσοδο των εκνευρισμένων διαδηλωτών.\nΕκατοντάδες εργαζόμενοι φωνάζοντας «πουλημένοι» και γιουχαΐζοντας τους βουλευτές, αγανακτισμένοι και οργισμένοι, έριξαν το κιγκλίδωμα που τοποθέτησε η Αστυνομία για να περιορίσει τους διαδηλωτές από το να εισέλθουν στο κτίριο.\nΕντός του κτηρίου, η συζήτηση επί του νομοσχεδίου για τις αποκρατικοποιήσεις φαίνεται αναβλήθηκε, ενώ οι βουλευτές - μέλη της επιτροπής βρίσκονται συγκεντρωμένοι στο αίθριο του Κοινοβουλίου. Αιτ'ια της αναβολής ήταν η επίθεση που δέχθηκε το όχημα του Γενικού εισαγγελέα όταν κατεύφθασε στο χώρο της Βουλής, με αποτέλεσμα να αναγκαστεί να αποχωρήσει χωρίς να παραστεί καν στην Επιτροπή.\nΕντονη είναι η παρουσία της Αστυνομίας στην περιοχή, που προσπάθησε να ανακόψει τους διαδηλωτές, ωστόσο δεν τα κατάφερε, με αποτέλεσμα οι διαδηλωτές να φθάσουν μέχρι την είσοδο της Βουλής και να προσπαθούν να εισέλθουν.\nΦαίνεται, σύμφωνα με τις πρώτες πληροφορίες, να υπήρξαν και μικροτραυματισμοί αστυνομικών ή και διαδηλωτών.\nΣτην προσπάθεια της Αστυνομίας να ανακόψει το πλήθος ρίχθηκαν κροτίδες, ενώ επίθεση από τους εργαζομένους δέχθηκαν και δημοσιογράφοι/φωτογράφοι που καλύπτουν τα γεγονότα.\nΣύμφωνα με πληροφορίες μας, έξω από τη Βουλή βρίσκονται οι βουλευτές του ΑΚΕΛ, Γιώργος Λουκαϊδης και του ΔΗΚΟ, Αγγελος Βότσης, οι οποίοι απ'ότι φαίνεται επιχειρούν να κατευνάσουν τα πνεύματα.\nΟμάδα μικρών παιδιών που πραγματοποιούσαν σχολική επίσκεψη στη Βουλή αναγκάστηκαν να φυγαδευτούν λόγω της έκρυθμης κατάστασης. Τα παιδάκια αποχώρησαν με ασφάλεια από την πίσω πλευρά της Βουλής.\nΟι συντεχνίες της ΑΗΚ - ΕΠΟΠΑΗ, ΣΗΔΗΚΕΚ, ΣΕΠΑΗΚ, ΣΥΒΑΗΚ, ανακοίνωσαν περαιτέρω δυναμικές κινητοποιήσεις από την Τρίτη.\nΟ Πρόεδρος της ΕΠΟΠΑΗ, Ανδρέας Πανόρκος, σε πρωινές του δηλώσεις είπε ότι στόχος των μέτρων είναι να σταλεί το μήνυμα στη Βουλή ότι αν περάσει το νομοσχέδιο, θα φορτωθούν τεράστια ποσά στον λαό, ο οποίος θα κληθεί να πληρώνει πολύ πιο ακριβό ρεύμα.\nΕπανέλαβε ότι πρόκειται για νομοσχέδιο έκτρωμα και πρόσθεσε οτι θα πρέπει να αποσυρθεί και να διεξαχθεί διάλογος.\nΑναφερόμενος στα μέτρα, ο κ. Πανόρκος είπε ότι θα κλιμακώνονται αναλόγως των εξελίξεων. Είπε επίσης ότι σήμερα δεν αναμένονται διακοπές ρεύματος, αλλά αύριο ενδεχομένως να υπάρξουν διακοπές, αφού η παραγωγή θα βρίσκεται στο όριο.\nΑπολογήθηκε για τα μέτρα και πρόσθεσε ότι ο αγώνας διεξάγεται για τον ίδιο τον λαό.\nΑπό αύριο οι διακοπές ρεύματος\nΑνάγκη για εκ περιτροπής διακοπές του ηλεκτρικού ρεύματος φαίνεται ότι θα προκύψει αύριο λόγω των μέτρων των εργαζομένων στην ΑΗΚ.\nΜιλώντας στο ραδιόφωνο του ΡΙΚ ο διαχειριστής Συστήματος Μεταφοράς Ενέργειας, Χρίστος Χριστοδουλίδης, είπε ότι η προσπάθεια και ο στόχος είναι να ελαχιστοποιηθεί όσο το δυνατόν η ταλαιπωρία των καταναλωτών.\nΟ κ. Χριστοδουλίδης, εξήγησε ότι σε συνεννόηση με την Αρχή Ηλεκτρισμού, θα καταρτισθεί πρόγραμμα εκ περιτροπής διακοπών, το οποίο θα δημοσιοποιήσει στους καταναλωτές η ΑΗΚ.\nΓια τα έκτακτα περιστατικά και βλάβες θα εργάζεται το απαραίτητο προσωπικό ασφαλείας, για να αποφευχθεί η ταλαιπωρία του κοινού.\nΟΕΒ προς εργαζόμενους: Δεν έχετε δικαίωμα να κλείνεται τους διακόπτες\nΟ γενικός διευθυντής της ΟΕΒ, Μιχάλης Πήλικος, τόνισε ότι οι εργαζόμενοι στην ΑΗΚ δεν έχουν κανένα δικαίωμα να κλείνουν τους διακόπτες και να αφήνουν το κοινό χωρίς ηλεκτρικό ρεύμα.\nΣε πρωινές του δηλώσεις στο ΡΙΚ, ο κ. Πήλικος είπε ότι οι εργαζόμενοι δικαιούνται να εκφράζουν τη διαμαρτυρία τους, αλλά δεν πρέπει να κλείνουν το ρεύμα, γιατί ο κόσμος δεν φταίει σε τίποτα.\nΚατέβασαν ρολά και στη CYTA\nΣε αυθόρμητη στάση εργασίας κατέρχονται αυτή την ώρα και οι εργαζόμενοι στη CYTA.\nΌπως δήλωσε το πρωί ο Ηλίας Δημητρίου, αντιπρόεδρος της ΕΠΟΕΤ - ΟΗΟ - ΣΕΚ, αφορμή για τη στάση ήταν η γνωμάτευση της Νομικής Υπηρεσίας για το θέμα της μονιμότητας των εργαζομένων στους Ημικρατικούς Οργανισμούς.\nΟ κ. Δημητρίου είπε ότι το περασμένο Σάββατο οι συντεχνίες κάλεσαν τους νομικούς τους συμβούλους, οι οποίοι και απορρίπτουν τα όσα αναφέρονται στη γνωμάτευση.\nΠρόσθεσε, εξάλλου, ότι στη μια μετά το μεσημέρι, όλες οι συντεχνίες της CYTA θα συνέλθουν για να καθορίσουν τα επόμενα βήματά τους.\nΣτην κόψη του ξυραφιού η Βουλή\nΤα κόμματα αναζητούν φόρμουλα μέσω τροπολογιών για διασφάλιση της απαραίτητης κοινοβουλευτικής πλειοψηφίας στο θέμα των ιδιωτικοποιήσεων. Χωρίς το δικαίωμα της Βουλής να έχει λόγο, το νομοσχέδιο ενδέχεται να απορριφθεί με αποτέλεσμα η Κύπρος να μην πληροί την προϋπόθεση για τη λήψη της τέταρτης δόσης του προγράμματος.\nΣτόχος είναι το νομοσχέδιο για τις αποκρατικοποιήσεις να εγκριθεί από την ολομέλεια πριν από τις 5 Μαρτίου, ενώ στις 10 υπάρχει η συνεδρίαση του Eurogroup.\nΈχει ενδιαφέρον τι αναφέρει η γνωμάτευση της Νομικής Υπηρεσίας, καθώς θα κριθούν οι εξελίξεις για το επίμαχο νομοσχέδιο των αποκρατικοποιήσεων και θα εξεταστούν με ποιο τρόπο μπορούν να γεφυρωθούν οι διαφορές.\nΓια τις αποκρατικοποιήσεις δεν υπάρχει καμία αντισυνταγματικότητα, αφού δηλώνεται πρόθεση αποκρατικοποίησης χωρίς η μέθοδος και η έκταση της αποκρατικοποίησης να έχει αποκρυσταλλωθεί. Υποδεικνύεται ταυτόχρονα πως για κάθε αποκρατικοποίηση θα μπορεί να γίνεται έλεγχος κατά πόσον αφορά τις ουσιώδεις υπηρεσίες, οι οποίες θα πρέπει για χάρη του δημόσιου συμφέροντος να εξακολουθήσουν να παρέχονται κάτω από τον μανδύα των δημόσιων Υπηρεσιών.\nΑντιδράσεις ενδέχεται να προκαλέσει το δεύτερο σημείο της γνωμάτευσης, σύμφωνα με την οποία οι εργαζόμενοι στη δημόσια υπηρεσία δεν είναι μόνιμοι.\nΌπως τονίζεται για τους δημόσιους υπάλληλους που εργοδοτούνται στο Δημόσιο που υπάγεται στη Δημοκρατία, χρειάστηκε ειδική κατοχύρωση του Άρθρου 46 του νόμου περί Δημόσιας Υπηρεσίας. Ωστόσο, όσον αφορά τους εργαζόμενους στους Ημικρατικούς Οργανισμούς το καθεστώς εργοδότησής τους διέπεται από τους οικείους νόμους και κανονισμούς. Ένα τρίτο, ιδιαίτερα καυτό, θέμα είναι ο ρόλος της Βουλής, αν και η Νομική Υπηρεσία εξετάζει αυτό του διορισμού Εφόρου αντί για το σύνολο της διαδικασίας.\nΗ Νομική Υπηρεσία βάζει μπλόκο στη διαβούλευση της εκτελεστικής εξουσίας με την Επιτροπή Οικονομικών για τον διορισμό του Εφόρου Αποκρατικοποιήσεων, πρόταση την οποία υπέβαλε ο ΔΗΣΥ.\nΌπως σημειώνεται, το συγκεκριμένο ζήτημα απασχόλησε επανειλημμένα το Ανώτατο Δικαστήριο, το οποίο έκρινε πως η επιβαλλόμενη διαβούλευση της εκτελεστικής εξουσίας με τη Βουλή παραμένει ως ανεπίτρεπτη επέμβαση σε ένα πεδίο που εμπίπτει σε αποκλειστική αρμοδιότητα της εκτελεστικής εξουσίας και συνιστά παραβίαση Άρθρων του Συντάγματος καθώς και της αρχής διάκρισης των εξουσιών. Καταληκτικά, η Νομική Υπηρεσία υπογραμμίζει πως η έναρξη της αποξένωσης κρατικής περιουσίας με διατάγματα μπορεί να γίνεται, νοούμενου ότι τηρούνται προηγουμένως όλες οι πρόνοιες των σχετικών για κάθε περίπτωση νομοθετικών διατάξεων. Το ΑΚΕΛ, το οποίο είναι εναντίον των ιδιωτικοποιήσεων των Ημικρατικών Οργανισμών, έχει προχωρήσει σε δικές του κινήσεις.\nΤην προηγούμενη εβδομάδα, το Σχέδιο Απόφασης του ΑΚΕΛ για τους Ημικρατικούς Οργανισμούς αποστάληκε από τον Γενικό Γραμματέα Άντρο Κυπριανού στους πολιτικούς αρχηγούς.\nΤα κυριότερα σημεία της Απόφασης συνοψίζόνται ως εξής:\nΤο δημόσιο συμφέρον, τα εργασιακά δικαιώματα, η κοινωνική συνοχή, η εργατική ειρήνη και η ανάπτυξη εξυπηρετούνται καλύτερα με τη διατήρηση του δημόσιου χαρακτήρα των Ημικρατικών Οργανισμών. Για την Κυπριακή Δημοκρατία, σε συνθήκες ημικατοχής, υπάρχουν αυξημένοι λόγοι εθνικής άμυνας και ασφάλειας που επιτάσσουν τη διατήρηση της κρατικής ιδιοκτησίας στους νευραλγικούς τομείς της ενέργειας, των τηλεπικοινωνιών και των λιμανιών.\nΕπιπλέον, απευθύνεται ισχυρή έκκληση προς την εκτελεστική εξουσία όπως προβεί άμεσα σε επαναδιαπραγμάτευση της μνημονιακής δέσμευσης για τις ιδιωτικοποιήσεις, με στόχο τη διατήρηση του δημόσιου χαρακτήρα αυτών των Οργανισμών.


6 Νοε: Συνέλευση Συντονιστικού ενάντια στον φράχτη του Έβρου / Θεσσαλονίκη\nτι; : συνέλευση\tθεματική : αλληλεγγύη, οργάνωση, μετανάστ(ρι)ες, πρόσφυγες, Έβρος\nΠαρασκευή 6 Νοεμβρίου 2015 στις 18.00\nΤαυτόχρονα πραγματοποιήθηκαν κινητοποιήσεις σε Λέσβο, Αυστρία, Γερμανία και σε άλλες βαλκανικές χώρες ενάντια στους φράχτες, στα κλειστά σύνορα, στα hotspotsκαι στην πολιτική της Ευρώπης-φρούριο.\nΣτους υπαίτιους για τους χιλιάδες νεκρούς στο Αιγαίο περιλαμβάνεται και η σημερινή κυβέρνηση που διατηρεί το φράχτη. Τα κροκοδείλια δάκρυα του κυβερνώντος κόμματος και οι δηλώσεις τους είναι εξοργιστικές. Οι ανακοινώσεις της νεολαίας και του Τμήματος Δικαιωμάτων του ΣΥΡΙΖΑ υπέρ της κινητοποίησης του Συντονιστικού και εναντίον του φράχτη προκαλούν μόνο πικρά γέλια. Είναι οι πράξεις που μετρούν κι όχι τα λόγια.\nΗ απάντησή μας σ' αυτή την παράνοια είναι το ξεμπρόστιασμά τους ενώπιον του κινήματος και αυτό θα γίνει με την πολιτική τους αποδόμηση και απομόνωση.\nΗ κινητοποίηση ενάντια στο φράχτη ανοίγει έναν νέο κύκλο αγώνων. Δεν θα σταματήσουμε να αγωνιζόμαστε ενάντια στο φράχτη και στα κλειστά σύνορα. Δε θα μείνουμε σιωπηλοί μπροστά στο θάνατο.\nΝα σταματήσουμε το έγκλημά τους! Να γκρεμίσουμε τους φράχτες!\nΚάλεσμα σε απολογιστική συνέλευση και σχεδιασμό νέων δράσεων\nΠαρασκευή 6/11 στις 18.00 στο Μικρόπολις


Κορμάρα η Ελεονώρα Μελέτη στο τρέιλερ της νέας της... - Newpost.gr\nτου Newsroom Δημοσίευση 3 Σεπτεμβρίου 2013, 10:03 / Ανανεώθηκε 3 Σεπτεμβρίου 2013, 10:03 Κορμάρα η Ελεονώρα Μελέτη στο τρέιλερ της νέας της εκπομπής! (φωτό)\nΗ νέα εκπομπή της Ελεονώρας Μελέτη με τίτλο ReSTARt, ξεκινάει στις 16 Σεπτεμβρίου και το τρέιλερ της είναι έτοιμο. «Κάθε μέρα, η ζωή είναι κι ένας αγώνας, με εξέλιξη απρόσμενη... πολλές φορές, συναντάς εμπόδια και δυσκολίες... δεν τα παρατάς, γιατί αρκεί ένα χαμόγελο, μια στιγμή ευτυχίας, ένα στήριγμα για να σου δώσουν και πάλι δύναμη να ξαναρχίσεις... να ξεκολλήσεις, να πας παρακάτω, να κάνεις ReSTARt! ΚάνεReSTARt στην κάθε μέρα σου» ακούγεται ενώ ένα κατάξανθο κοριτσάκι με πράσινα μάτια, τρέχει, πέφτει και ξανά σηκώνεται.\nΒλέπουμε την κ. Μελέτη, σε 3 οριακές, σχηματικά, διαφορετικές ηλικίες στα 5, στα 10 και στα 15 ετών πριν να εμφανισθεί η ίδια φορώντας αθλητικό κολάν, τοπ και παπούτσια, πιο γυμνασμένη και πιο λαμπερή από ποτέ!\nΗ Αντζελίνα Τζολί μιλά για τη ζωή μετά τον Μπραντ Πιτ και την ασθένεια της\nΜπο - Ειρήνη Παπαδοπούλου: Πού θα συνεργαστούν μετά τον καβγά τους στο Survivor


Μητέρα 22χρονης: «Η πράξη της ήταν αδιανόητη, αλλά καταλαβαίνω τον τρόμο της» | Athens Voice\n29.04.2018 | 10:31\nΜητέρα 22χρονης: «Η πράξη της ήταν αδιανόητη, αλλά καταλαβαίνω τον τρόμο της»\nΕξομολογείται ότι «έπεσε από τα σύννεφα» όταν έμαθε τι έκανε η κόρη της\nΣπάει τη σιωπή η μητέρα της 22χρονης φοιτήτριας που πέταξε από το μπαλκόνι στη Νέα Σμύρνη το μωρό που είχε φέρει η ίδια και μόνη της στον κόσμο.\n«Η πράξη της είναι αδιανόητη, αλλά καταλαβαίνω τον τρόμο της» λέει η μητέρα και συνεχίζει: «Δεν μπορώ να πιστέψω ότι κάτι τέτοιο συνέβη στο παιδί μου. Δεν είχα καταλάβει τίποτα. Να σκεφτείτε ότι και κανένας από την πολυκατοικία που μένουμε δεν είχε καταλάβει κάτι. Δεν ήταν αδύνατη. Τα κάποια κιλά παραπάνω που πήρε τους τελευταίους μήνες δεν με υποψίασαν. Όταν μου είπαν οι αστυνομικοί ότι το βρέφος είναι της κόρης μου, έπεσα από τα ''σύννεφα''. Αν μου το έλεγε θα τη βοηθούσα. Δεν θα την άφηνα να περάσει μόνη της αυτόν τον γολγοθά. Είναι παιδί ακόμα, μόλις 22 χρόνων. Η πράξη είναι αδιανόητη, αλλά καταλαβαίνω τον τρόμο της. Και καταλαβαίνω ότι στο εξής θα χρειαστεί βοήθεια, στήριξη», λέει, μιλώντας στη «Real news». «Η ψυχολογική της κατάσταση όπως μου λένε οι γιατροί δεν είναι καλή. Το βλέπω το παιδί μου. Θα χρειαστεί πολύ χρόνο να συνέλθει, αν συνέλθει ποτέ. Εγώ θα είμαι δίπλα της, ό,τι μπορώ θα της το δώσω».\nΣτο μεταξύ, η 22χρονη στην απολογία της δήλωσε πως η ερμητική σιωπή της ήρθε ως συνέπεια του φόβου για την αντίδραση της μητέρας της και της απόρριψης του φίλου της. Για αυτό και αποφάσισε να κυοφορήσει και να γεννήσει μόνη της, αλλά όπως είπε δεν ήθελε να σκοτώσει το μωρό. Σκοπός της ήταν να το φέρει στον κόσμο και στη συνέχεια να το δώσει σε κάποιο ίδρυμα για υιοθεσία γιατί δεν είχε την οικονομική δυνατότητα να το μεγαλώσει.\nΗ επιτακτική επιθυμία της μητέρας μου θα ήταν, σίγουρα, να το «ρίξω». «Φοβόμουν, συνεπώς, ακόμα και να μιλήσω στην ίδια μου τη μητέρα, διότι ήμουν βεβαία πως θα νευριάσει μαζί μου», λέει στο απολογητικό της υπόμνημα η 22χρονη.\nΗ νεαρή περιέγραψε πώς γέννησε μόνη της. «Κατά τη διάρκεια που στεκόμουν όρθια μέσα στο μπάνιο ένιωσα ότι το μωρό «κατεβαίνει». Είδα το κεφάλι του παιδιού και, ενστικτωδώς, «έσπρωχνα» προκειμένου να βγει. Λόγω εντονότατων πόνων, φώναζα, όμως δεν με άκουσε κανείς, πιθανότατα γιατί οι υπόλοιποι ένοικοι, τις συγκεκριμένες ώρες, βρίσκονται στην εργασία τους, ενώ στο διπλανό διαμέρισμα διαμένει μια ηλικιωμένη κυρία, μειωμένης ακοής. Δηλαδή ενώ γεννούσα, ενώ είχα αφόρητους πόνους, ενώ δεν γνώριζα τι πρέπει να κάνω, ενώ έβλεπα το κεφαλάκι του μωρού, είχα παράλληλα το φόβο μην και με ακούσει κανείς.


11/02/2019 - koinepsv\non: 11 - 02 - 2019 In: Photo gallery, Αξιοθέατα, Νεα, Νέα - Ειδήσεις - Ανακοινώσεις, Χωριά μας\non: 11 - 02 - 2019 In: Ειδήσεις, Νέα - Ειδήσεις - Ανακοινώσεις\non: 11 - 02 - 2019 In: Νεα, Νέα - Ειδήσεις - Ανακοινώσεις\nΟμόφωνα αποφασίστηκε από την Οικονομική Επιτροπή της Περιφέρειας Δυτικής Μακεδονίας στη συνεδρίαση της Τρίτης 29.1.2019/Απ.183/19/ΑΔΑ:ΩΘΑΔ7ΛΨ-ΓΦΚ, η Έγκριση ∆ηµοπράτησης καθώς και η Έγκριση των Όρων ∆ιακήρυξης ∆ηµοπρασίας για το έργο:\n«ΣΥΝΤΗΡΗΣΗ Ο∆ΟΣΤΡΩΜΑΤΟΣ, ΚΙΓΚΛΙ∆ΩΜΑΤΩΝ ΚΑΙ ΑΝΤΙΚΑΤΑΣΤΑΣΗ ΣΤΗΘΑΙΩΝ ΓΕΦΥΡΑΣ ΡΥΜΝΙΟΥ» (Προϋπολογισµός: 480.000,00 € µε Φ.Π.Α.).\nΔείτε τη σχετική απόφαση: ΩΘΑΔ7ΛΨ-ΓΦΚ_Έγκριση_δημοπράτησης_συντήρησης_γέφυρας_Ρυμνίου.pdf\nΣύμφωνα με προηγούμενη εισήγηση στο Περιφερειακό Συμβούλιο, οι εργασίες που θα εκτελεστούν είναι:\n– Ανακατασκευή των αρμών της γέφυρας, οι οποίοι απαιτούν άμεση συντήρηση.\n– Αντικατάσταση του ασφαλτοτάπητα με νέο αντιολισθηρό σε όλο το μήκος της γέφυρας και διαγράμμιση με ανακλαστική βαφή.\n– Αντικατάσταση των στηθαίων με νέα σε όλο το μήκος της γέφυρας και προσαρμογή τους στα υφιστάμενα κάγκελα της γέφυρας, καθώς και σε μήκος 500 μ. εκτός της γέφυρας εκατέρωθεν της οδού και αντικατάσταση των στηθαίων αυτών με νέα που θα τοποθετηθούν με έμπηξη.\n– Αμμοβολή των κάγκελων της γέφυρας και ελαιοχρωματισμός.


Aθήνα ID: Αλκίνοος Ιωαννίδης (Τραγουδοποιός) | Athens Voice\n27.03.2013 | 14:07\nAθήνα ID: Αλκίνοος Ιωαννίδης (Τραγουδοποιός)\nΤο καλύτερο σύνθημα που έχετε δει σε αθηναϊκό τοίχο; Θα πω το πρώτο που μου ’ρχεται στο μυαλό: «Το κακάο τα σπάει»... Αυτό μου ήρθε, τι να κάνω;\nΕίστε σκεπτικός ή υπερήφανος για τον τρόπο που αντιμετωπίζουν οι συμπατριώτες σας τα γεγονότα των τελευταίων ημερών;\nΣκεπτικός, σίγουρα. Υπερήφανος γιατί;\nΓιατί επιλέξατε να ζήσετε μακριά από το κέντρο της Αθήνας;\nΌταν άφησα την Κύπρο, το 1989, έζησα την ευλογία του επαρχιώτη που χάνεται στη μεγάλη πόλη. Ούρλιαζα από χαρά στο παπάκι που είχα τότε, κατεβαίνοντας τη Βασ. Σοφίας. Αυτή η χαρά έφυγε σιγά-σιγά και δεν είχα λόγους να μένω. Τώρα χαίρομαι να την επισκέπτομαι.\nΑπό ποιες άλλες γειτονιές έχετε περάσει;\nΙλίσια - Ζωγράφου - Ιλίσια - Βύρωνας - Ζωγράφου -Αμπελόκηποι (στα προσφυγικά της Πανόρμου, που ήταν ερείπια κι αργότερα έγιναν ταβέρνες και καφέ) - Νέα Ιωνία - Κάτω Πετράλωνα. Μετά έφυγα εκτός Αττικής: Εύβοια - Αρκαδία - Μεσσηνία - Ρωσία. Ξαναγύρισα στην Αττική και τώρα είμαι πάλι στην Εύβοια.\nΘα πω το πρώτο που μου ’ρχεται στο μυαλό: «Το κακάο τα σπάει»... Αυτό μου ήρθε, τι να κάνω;\nΗ δική σας «μόνο στην Αθήνα» ιστορία;\nΟ απέναντι είχε πιάσει μια θέση πάρκιγκ κάτω από έναν ευκάλυπτο. Όταν έφευγε, έβαζε πινακίδα-ιδιοκατασκευή «Απαγορεύεται η στάθμευσις». Έστηνε μεγάλους καβγάδες για αυτή τη θέση. Μια μέρα (ήμουν στο παράθυρο), έσπασε ένα τεράστιο κλαδί, κορμός ολόκληρος, και του ισοπέδωσε το αμάξι.\nΤο πιο όμορφο τραγούδι που έχει γραφτείποτέ για την Αθήνα;\nΤο «Όπου κι αν πας θα θυμάσαι», που τραγούδησε η Δανάη το 1947. Το άκουσε τότε, μικρός, ο πατέρας μου από το γραμμόφωνο του γείτονα, μετά μου το τραγουδούσε σαν νανούρισμα. Μετά το έλεγα εγώ στις κόρες μου. Όταν άκουσα την κανονική εκτέλεση, πρόσφατα, δεν είχε καμία σχέση μ’ αυτό που ήξερα.\nΤο πιο «περίεργο» μέρος που θα θέλατε να κάνετε live στην Αθήνα;\nΠάνω στα Τουρκοβούνια, στο συνοικισμό Παπανδρέου, έχει κάτι νταμάρια, ένα σεληνιακό τοπίο. Πήγαινα και καθόμουν συχνά τις νύχτες εκεί, με τις ώρες. Το αγαπώ αυτό το μέρος.\nΠώς φαντάζεστε την πόλη μας σε 50 χρόνια;\nΑνθρώπινη. Είμαι αδικαιολόγητα αισιόδοξος.\nΗ διαφορά του να εμφανίζεστε σε συναυλιακούς χώρους, σε σύγκριση με τις μουσικές σκηνές;\nΈχω κάνει συναυλίες που θα θυμάμαι για πάντα, τόσο σε συναυλιακούς χώρους, όσο και σε μουσικές σκηνές. Όταν η μαγεία μάς χαρίζεται, λειτουργεί παντού. Αλλιώς, μας φταίει ο χώρος, ο ακροατής, τα παπούτσια που μας στενεύουν και το μωρό που δεν μας άφησε τη νύχτα να κοιμηθούμε.\nΜιλήστε μας για την καλεσμένη σας, αυτό το Σάββατο, την Karine Polwart; Τι άλλο θα ακούσουμε;\nΗ Karine είναι ίσως η πιο αντιπροσωπευτική Σκοτσέζα τραγουδοποιός της γενιάς της. Είναι εξαιρετικά ταλαντούχα, ανεπιτήδευτη, κοινωνικά ευαίσθητη και ουσιαστική. Θα τραγουδήσουμε μαζί 4-5 τραγούδια, δικά μου και δικά της. Κατά τα άλλα, θα είναι μια «κανονική» καλοκαιρινή συναυλία, μέσα στο χειμώνα. Καθόλου κανονική, δηλαδή.\nΟ Α.Ι. εμφανίζεται το Σάββατο 30/3 στο Fuzz (€ 13,10) και μόλις έπιασε την κιθάρα για να γράψει καινούργια τραγούδια. Έγινε πρόσωπο της επικαιρότητας με το κείμενο για την Κύπρο που ανάρτησε στην ιστοσελίδα του και μπορείτε να διαβάσετε στο athensvoice.gr


Έχεις αίμα στα χέρια σου - Χτίζεις κόλαση για τις γυναίκες! - rosa.gr\nΑΡΧΙΚΗ » ΦΕΜΙΝΙΣΜΟΣ » Έχεις αίμα στα χέρια σου – Χτίζεις κόλαση για τις γυναίκες!\nΣυγκεκριμένα το Δικαστήριο απαγόρευσε την «τεχνητή διακοπή της κύησης σε περίπτωση σοβαρής δυσπλασίας του εμβρύου». Ωστόσο, όπως καταγγέλουν οι αντιδρώντες το 98% των νόμιμων αμβλώσεων στην Πολωνία αφορά δυσπλασίες του εμβρύου\n«Εχεις αίμα στα χέρια σου» και «Χτίζεις κόλαση για τις γυναίκες» έγραφαν τα πλακάτ πολιτών , που απευθύνονταν στον ισχυρό άντρα της χώρας.\n«Η χθεσινή απόφαση είναι η πλήρης απαγόρευση της άμβλωσης στην Πολωνία. Το 98% των νόμιμων αμβλώσεων στην Πολωνία αφορά δυσπλασίες του εμβρύου», είπε η Κριστίνα Κατσπούρα, η διευθύντρια της Ομοσπονδίας για τις Γυναίκες και τον Οικογενειακό Προγραμματισμό.\nΗ απόφαση του Συνταγματικού Δικαστηρίου προκάλεσε χθες την άμεση αντίδραση της Επιτρόπου για τα Ανθρώπινα Δικαιώματα του Συμβουλίου της Ευρώπης Ντούνια Μιγιάτοβιτς, η οποία, σε ένα δελτίο τύπου, κατήγγειλε «παραβίαση των ανθρωπίνων δικαιωμάτων».\nΤέλος, όπςω αναφέρει το ΑΠΕ-ΜΠΕ ο επικεφαλής του ευρωπαϊκού Λαϊκού Κόμματος και πρώην πρόεδρος του Ευρωπαϊκού Συμβουλίου Ντόναλντ Τουσκ μίλησε, από την πλευρά του, για «πολιτική φαυλότητα».


7+1 κορυφαίοι αντι-ήρωες που αγαπήσαμε! - Viralbuzz.gr\nΌλες οι ταινίες και οι σειρές που βλέπαμε από μικροί είχαν τους ήρωές τους, που τους θαυμάζαμε γιατί ήταν σωστά πρότυπα και θέλαμε να γίνουμε σαν αυτούς ή ταυτιζόμασταν αργότερα με τη ζωή τους και ζηλεύαμε τις πράξεις τους.\nΥπήρχαν πάντα όμως και εκείνοι οι… αντι-ήρωες που συχνά μας γοήτευαν -έστω και κρυφά-με τη συμπεριφορά τους να είναι πολλές φορές δικαιολογημένη και να βασίζεται σε λάθη που όλοι έχουμε κάνει κάποια φορά στη ζωή μας. Τα τελευταία χρόνια πάντως, οι αντι-ήρωες έχουν βρεθεί στο προσκήνιο, με πολλές ταινίες και σειρές να εστιάζουν πια και σε αυτούς, δίνοντας τη δική τους εκδοχή.\nΣτο viralbuzz.gr επικροτούμε αυτή τη νέα λογική και ως οπαδοί πολλών αντι-ηρώων, παρουσιάζουμε τους δικούς μας αγαπημένους από το παρελθόν, το παρόν, αλλά και έναν από το μέλλον…\n1. Άρθουρ Φλεκ – The Joker\nΣτην ταινία της χρονιάς, ο Χοακίν Φοίνιξ παραθέτει μία εκπληκτική ερμηνεία στον… εχθρό του Μπάτμαν, κάνοντας τον Τζόκερ έναν από τους πιο σαγηνευτικούς αντι-ήρωες της μεγάλης οθόνης.\n2. Γουόλτερ Γουάιτ – Breaking Bad\nΑπό ένας κακόμοιρος καθηγητής Χημείας, ο Γουόλτερ Γουάιτ μετεξελίχθηκε σε έναν κορυφαίο έμπορο ναρκωτικών, χάνοντας στην πορεία όλα τα… ελαφρυντικά για τις πράξεις του, αλλά όχι και τους φανατικούς οπαδούς του, αφού μέχρι και την τελευταία στιγμή οι φαν του ήθελαν να έχει happy end. Η εμφάνισή του στο El Camino πάντως, δεν ήταν αυτή που πιθανότατα ονειρευόντουσαν.\n3. Ντέξτερ Μόργκαν – Dexter\nΊσως ο πιο αντιήρωας από όλους. Ο Μόργκαν Ντέξτερ στην ομώνυμη σειρά, άλλαξε ουσιαστικά τον τρόπο που σκεφτόμαστε τους πρωταγωνιστικούς ρόλους, αφού ήταν ένας δεδομένα δολοφόνος, που κατάφερε να κερδίσει τους τηλεθεατές, παρά τα εγκλήματά του.\n4. Τόνι Μοντάνα – Scarface\nΟ Αλ Πατσίνο σε μία από τις κορυφαίες ερμηνείες όλων των εποχών και σε μία ταινία που έχει μείνει ήδη στην ιστορία, είναι ίσως η πιο χαρακτηριστική φιγούρα ναρκέμπορου και εγκληματία. Όμως μέχρι και σήμερα, ο Τόνι Μοντάνα είναι ο απόλυτος (αντί)ήρωας με φανατικούς οπαδούς, που θα θέλανε πολύ… να πουν ένα γεια στον ίδιο και το μικρό του φίλο.\n5. Σόγιερ – Lost\nΤο κλασικό… κωλόπαιδο κάθε σειράς που σέβεται τον εαυτό της, βρήκε την απόλυτη ενσάρκωσή του στο Lost, στο πρόσωπο του Τζέιμς Φόρντ, κατά κόσμο Σόγιερ. Ο άνθρωπος που έγινε ό,τι μισούσε πριν φθάσει στο νησί και εκεί προσπαθούσε -συχνά με επιτυχία- να είναι ο “κακός” της παρέας, δεν κατάφερε τελικά να ξεγελάσει κανέναν. Με τον Τζακ να τα… χάνει χρόνο με το χρόνο, σεζόν με τη σεζόν, ο Σόγιερ έγινε ο αγαπημένος μιας μεγάλης μερίδας του κοινού.\n6. Ρέιμοντ “Ρεντ” Ρέντιγκτον – Blacklist\nΣυνεργάτης των μεγαλύτερων κακοποιών του πλανήτη, ο Ρέιμοντ “Ρεντ” Ρέντιγκτον δεν δυσκολεύτηκε να γίνει ένας από τους πιο αγαπημένους αντι-ήρωες της τηλεόρασης, για το αγέρωχο στιλ του, την εξυπνάδα του και την αγάπη του για την Ελίζαμπεθ Κιν. Ακόμη και το γεγονός ότι σκότωσε -ξέρετε ποιον- δεν ήταν αρκετό για να “χαλάσει” τη φήμη του.\n7. Τζακ Σπάροου – Pirates of the Caribbean\nΚλέφτης, τεμπέλης, μοναχικός, εγωιστής και ψεύτης. Ο Τζακ Σπάροου είναι όλα αυτά κι άλλα πολλά, όμως πάνω στην τρομερή φιγούρα του, εμπνευσμένη από τον ίδιο τον Τζόνι Ντεπ, στήθηκε μία αυτοκρατορία για τη Disney και μία σειρά ταινιών, με κάποιες εξ αυτών να έχουν γράψει ιστορία.\n+1. Κρουέλα Ντε Βιλ – Cruella\nΜία από τις ποιο μισητές προσωπικότητες όλων των εποχών αναμένεται να φέρει σε λίγο καιρό στη μεγάλη οθόνη, η Έμα Στόουν. Η διάσημη ηθοποιός θα πρωταγωνιστήσει το 2020 σε μία ταινία που θέλει να πει την ιστορία της Κρουέλα Ντε Βιλ, από την δική της πλευρά, επιβεβαιώνοντας με το πιο χαρακτηριστικό παράδειγμα, ότι ζούμε πια στην εποχή των αντιηρώων.\nΕπιδιόρθωση για κλάματα! 10 πατέντες από επιδέξιους μάστορες


ψ υ χ ή μ ο υ: Αγίου Δημητρίου-26 Οκτωβρίου 2009\nΑγίου Δημητρίου-26 Οκτωβρίου 2009\nΣκέφτομαι σήμερα πως κάποια σημασία θα έχει το γεγονός πως κάθε πόλη έχει τον προστάτη της άγιο, τον πολιούχο της.\nΚαι σκέφτομαι ακόμα πως πέρασαν πολλά χρόνια που δεν επισκεπτόμουν τον άγιο Δημήτριο, πολιούχο της Θεσσαλονίκης, τέτοια μέρα, εξαιτίας των αποκρουστικών για μένα κοσμικών εκδηλώσεων την μέρα της γιορτής του, όπου πολιτικοί παρευρίσκονταν στον ναό του προκαλώντας χειροκροτήματα που πάντα θεωρούσα πως δεν αρμόζουν σε ανάλογες περιστάσεις.\nΠριν από τρία χρόνια μάλωσα τον εαυτό μου πολύ έντονα και τον επέπληξα για την άρνησή του να τιμά τον άγιο με τέτοιες δικαιολογίες που μου φάνηκαν ξαφνικά τόσο παιδιάστικες σαν πείσμα μωρού που δεν του αρέσει ένα φαγητό και κλείνεται στο δωμάτιό του θυμωμένο θέλοντας πολύ να πέσουν οι άλλοι στα γόνατά του και να το παρακαλέσουν να φάει, να του δώσουν σημασία εν τέλει, να το προσέξουν. Τι ανοησίες.... ή πιο σωστά: πόσο ανόητη είμαι... είπα. Κι έτσι άρχισα να πηγαίνω στην εκκλησία του αγίου ή στον εσπερινό της γιορτής του ή μετά από μέρες όταν γίνεται η τελετή για το μύρο του και το λείψανό του εκτίθεται για προσκύνημα. Πάλι δεν πήγαινα στην εορταστική λειτουργία του, γιατί μάλλον δεν μπορούσα να παρακάμψω όλα όσα με ενοχλούσαν και ακόμα με ενοχλούν, όμως τουλάχιστον με έναν τρόπο τον έβαλα πάλι στη ζωή μου.\nΤο παράδοξο όμως είναι ότι διαπίστωσα πως αυτός ο άγιος, ανεξάρτητα αν εγώ τον θυμάμαι ή όχι, αν τον τιμώ ή όχι, με έλκει πλέον με τρόπο που συχνά δεν ελέγχω και ανταποκρίνομαι στην έλξη του άνευ όρων. Δεν πάνε τρεις μέρες που χωρίς καθόλου να μου περάσει από το νου πως πλησιάζει η γιορτή του και ενώ κατέβαινα στο κέντρο της πόλης για δουλειές, είπα να κατέβω μια στάση παρακάτω με το λεωφορείο για να προσκυνήσω. Με έκπληξη διαπίστωσα πως εκτός από τον άγιο με περίμενε εκεί και η Παναγία η Τριχερούσα φερμένη από ένα μοναστήρι του Έβρου, αντίγραφο της εικόνας που φυλάσσεται στο άγιον Όρος. Σπάνιας ομορφιάς και υψηλής αισθητικής εικόνα, όπου τα ασημένια φωτοστέφανα της Παναγίας και του Ιησού είναι στολισμένα με κόκκινες πέτρες σα ρουμπίνια χαρίζοντας μια αυτοκρατορική αίγλη στα Θεία Πρόσωπα. Μετά μπήκα στο παρεκκλήσι του αγίου Ευθυμίου, δεξιά του Ιερού, που σσνήθως είναι άδειο και δεν το επισκέπτονται οι πιστοί γιατί ελάχιστοι γνωρίζουν την ύπαρξή του. Είναι μια γωνιά στην οποία πολλές φορές ακούμπησα και το οποίο θεωρείται πολύ πιθανόν από τους επιστήμονες πως είναι αγιογραφημένο από τον Μανουήλ Πανσέληνο.\nΔεν θέλω να γράψω περισσότερα. Χωρίς να ξέρω καλά καλά τι ήθελα να γράψω σήμερα, επιστρέφοντας από την λειτουργία της μονής Βλατάδων, έγραψα αυτά τα λίγα λόγια γιατί αισθάνθηκα την ανάγκη μ' έναν τρόπο, έστω φτωχό και ανάξιο της γιορτής, να τιμήσω τον προσφιλή μου άγιο η παρουσία του οποίου στην πόλη ήταν και είναι ιδιαίτερα σισθητή, συμπαθής, ελεήμων, προστατευτική και καθοδηγηρική στο δύσκολο δρόμο που ο καθένας μας περπατάει.\nΒοήθειά μας ο άγιος και χρόνια πολλά στου Δημήτρηδες και στις Δήμητρες!\nΑύριο με το καλό φεύγω για Hong Kong για την συναυλία του Εν Χορδαίς στο φφεστιβάλ των Δρόμων του Μεταξιού, και ελπίζω πως επιστρέφοντας κάτι θα έχω να γράψω γι' αυτό το ταξίδι.\nΑναρτήθηκε από Βασιλική Ν. στις 26.10.09\nΕτικέτες Διήγημα, Εορτή\naerapatera October 26, 2009 at 6:52 PM\nKαλό ταξίδι να έχετε, με το καλό να επιστρέψετε...γεμάτοι ομορφιές...\nΑ. Παπαγιάννης October 26, 2009 at 6:52 PM\nΒασιλική, χρόνια πολλά και καλά!\nΚαλό ταξίδι, επιτυχία στην εμφάνιση του "Εν χορδαίς" (που τη θεωρώ εκ των προτέρων δεδομένη), και περιμένουμε τις εντυπώσεις.\nΟ Πολιούχος βοήθεια όλων μας!\nΒασιλική Ν. October 26, 2009 at 8:06 PM\nAerapatera μου σ' ευχαριστούμε πολύ!!!! Μακάρι να γεμίσουμε ομορφιές για να τις μοιράσουμε... ευχούλες....\nΒοήθειά μας πάντα Α. και σ' ευχαριστώ για τις ευχές!\nΜπάμπης October 26, 2009 at 11:48 PM\nΧρόνια Πολλά Βασιλικούλα!\nΚαι 'γω παρόμοια συναισθήματα νοιώθω για την εορτή του Αγίου (δεν είσαι μόνη).\nΚαλό μεταξένιο ταξίδι!\nArtanis October 27, 2009 at 11:29 AM\nΚαλό ταξίδι και καλή επιτυχία επίσης...\nΠεραστικός... October 29, 2009 at 10:40 PM\nΕίμαι αναγνώστης του blog αρκετό καιρό... με την παρούσα ανάρτηση θα ήθελα να εκδηλώσω κι εγώ τον ενθουσιασμό μου για τα όσα λέτε... Θα ήθελα καταρχάς να σας συγχαρώ!!!\nΤελικά λοιπόν, έτσι είναι... όσο πιο κοντά πάει κανείς στον Άγιο, τόσο πιο κοντά έρχεται αυτός σε εκείνον... είναι τελικά αυτό που λένε ότι "ο Χριστιανισμός, η Ορθοδοξία επιβιώνεται". Είναι στα αλήθεια θαυμαστό το ό, τι μπορεί να συμβεί στον καθένα όταν πλησιάζει τον Θεό! Το μόνο σίγουρο είναι ότι ΠΟΤΕ δεν περιγράφονται με λόγια... και είμαι σίγουρος ότι κι εσείς, τα όσα μας λέτε σε αυτή την ανάρτηση, είναι μόνο μερικές κουβέντες(πολύ όμορφες βέβαια) από τα όσα νιώσατε!...\nΧρόνια πολλά λοιπόν σε όλους μας και ιδιαιτέρως στους εορτάζοντες!\nΕύχομαι όλα να σας πάνε καλά με ό, τι προγραμματίζετε και ο Άγιος που ευλαβείστε, να είναι πάντα μαζί σας!\nsot November 1, 2009 at 5:21 PM\nΚαλό ταξείδι και καλή επιτυχία.\nΒασιλική Ν. November 2, 2009 at 9:34 PM\nΚαλώς σας βρίσκω και ευχαριστώ εκ των υστέρων για τις ευχές και όσα γράψατε. Όλα πήγαν πάρα πολύ καλά και θα ακολουθήσουν μάλλον αρκετές αναρτήσεις αναλυτικές, πρώτα ο Θεός, γεροί να είμαστε, και μόλις επανέλθω κι εγώ λίγο στα ωράρια τα κανονικά μας, γιατί η διαφορά της ώρας με έχει αποσυντονίσει. Αυτό που μπορώ να πω εδώ τώρα είναι πως για μένα ήταν ένα εξαιρετικό ταξίδι, πλούσιο, μοναδικό, ανεπανάληπτο και χαίρομαι πάρα πολύ που το αξιώθηκα! Καληνυχτώ! Νύχτα δεν είναι εδώ;\nΚαι οι τρεις είναι υπέροχοι: Mehmet Bitmez, Naseer...\nΣαν σήμερα γεννήθηκε ο αγαπημένος Μάνος Χατζιδάκις...\nΕπειδή μπορούμε ν' αλλάξουμε τον κόσμο! Φυσικό αγρ...\nΈνας νέος δικτυακός τόπος\n"Στους δρόμους του μεταξιού" (Κείμενο για την συνα...\nΗ ομορφιά δημιουργεί ομορφιά\n"Φεύγει το φάντασμα" του Philip Roth